open-index/open-wikipedia-markdown huggingface dataset:
普洱市

**普洱市**，雲南一地級市也，舊曰**思茅**，南傍西雙版納，西南鄰緬甸國，東南接老撾國、越南國。其境方四萬五千三百八十五平方千米，有衆二百五十九萬餘。

有市轄區一：曰思茅；自治縣九：曰寧洱，曰墨江，曰景東，曰景谷，曰鎮沅，曰江城，曰孟連，曰瀾滄，曰西盟。

## 它典
* 普洱市政府 

分類:雲南省區劃
臨滄市

**臨滄市**，雲南一地級市也，西鄰緬甸國，舊稱**緬寧**。方二萬四千四百六十九平方千米，有衆二百四十六萬餘。

有市轄區一：曰臨翔；縣四：曰鳳慶，曰雲縣，曰永德，曰鎮康；自治縣三：曰雙江，曰耿馬，曰滄源。

## 它典
* 臨滄市政府 

分類:雲南省區劃
福時

**福時**，明漕運參將也。明順天府東安人，本姓**張**，諱**福時**。善騎射，諳韜略。

## 傳
嘉靖中歷官漕運參將，晉掛印總兵，總漕務焉。世宗以「清不過福時、勇不過馬芳」謂之。後為言官論去。以上賜之敕，皆名而不氏，故姓福氏，其後相傳姓福也。

分類:明列傳
玉溪市

**玉溪市**乃雲南省一地級市也，處省會昆明之南。產煙、糧，故號**雲煙之鄉**、**滇中糧倉**。方一萬五千二百八十五平方千米，有衆二百三十萬餘，雲南諸邑其大列三。

有市轄區二：曰紅塔、曰江川；縣四：曰澄江，曰通海，曰華寧，曰易門；自治縣三：曰峨山，曰新平，曰沅江。

## 它典
* 玉溪市政府 

分類:雲南省區劃
保山市

**保山市**乃雲南一地級市也，處雲南之西，西接德宏，東靠大理，側鄰緬甸國。舊稱**不韋縣**、**永昌郡**，曾屬南詔國、大理國。方一萬九千〇六十四平方千米，有衆二百四十五萬餘。

有市轄區一：曰隆陽；縣級市一：曰騰衝；縣三：曰龍陵，曰施甸，曰昌寧。

## 它典
* 保山市政府 

分類:雲南省區劃
迪慶藏族自治州

**迪慶藏族自治州**，處雲南之西北。其境方二萬三千八百七十平方千米，有衆三十八萬餘。

卡瓦格博峰為其境高程之最，亦雲南之最也。

有市一：曰香格里拉；縣一：曰德欽；自治縣一，曰維西。

## 它典
* 迪慶藏族自治州政府

分類:雲南省區劃
大理白族自治州

**大理白族自治州**，滇西自治州也。其境方二萬九千四百五十九平方千米，有衆三百五十三萬餘。

洱海在焉，中國之游賞勝地也。

有市一：曰大理；縣八：曰祥雲，曰賓川，曰彌渡，曰永平，曰雲龍，曰洱源，曰劍川，曰鶴慶；自治縣三，曰漾濞，曰南澗，曰巍山。

## 它典
* 大理白族自治州政府

分類:雲南省區劃
楚雄彝族自治州

**楚雄彝族自治州**，滇中自治州也。其境方二萬九千二百五十八平方千米，有衆二百七十萬餘。

有市二：曰楚雄，曰祿豐；縣八：曰雙柏，曰牟定，曰南華，曰姚安，曰大姚，曰永仁，曰元謀，曰武定。

## 它典
* 楚雄彝族自治州政府 

分類:雲南省區劃
紅河哈尼族彝族自治州

**紅河哈尼族彝族自治州**，滇南自治州也。其境方三萬二千九百三十平方千米，有衆四百五十萬餘。

有市四：曰蒙自，曰個舊，曰開遠，曰彌勒；縣六：曰建水，曰石屏，曰瀘西，曰元陽，曰紅河，曰綠春；自治縣三，曰屏邊，曰金平，曰河口。

## 它典
* 紅河哈尼族彝族自治州政府

分類:雲南省區劃
文山壯族苗族自治州

**文山壯族苗族自治州**，滇東南自治州也。其境方三萬二千二百三十九平方千米，有衆三百三十七萬餘。

有市一：曰文山；縣七：曰硯山，曰西疇，曰麻栗坡，曰馬關，曰丘北，曰廣南，曰富寧。

## 它典
* 文山壯族苗族自治州政府 

分類:雲南省區劃
福壽

縮圖|右|福壽
**福壽**，元衛國忠肅公也。生於唐兀，卒於金陵之戰。以護國之功，追封衛國公，賜諡**忠肅**。

## 傳
至正十六年，明太祖攻金陵。百司吏皆奔潰逃命，獨壽據胡牀坐於鳳凰臺下，指揮左右，略無懼色。俄而兵四集，遂遇害。元朝追封衛國公，賜諡忠肅。

太祖素知福壽，洎乎金陵一戰，見福壽無所畏，視死如歸，有死節之士，名不虛傳矣，故賜棺衾俾葬禮，與前代名臣列廟而祀，以勸忠義，化風俗，其意也深遠。

## 引據
《元史·列傳第三十一》
怒江傈僳族自治州

**怒江傈僳族自治州**處雲南之西北，西臨緬甸國。其境方一萬四千七百〇三平方千米，有衆五十二萬餘。

有一市，曰瀘水；一縣曰福貢；二自治縣，曰貢山，曰蘭坪。

## 它典
* 怒江傈僳族自治州政府 

分類:雲南省區劃
耶魯粵語拼音

**耶魯粵語拼音**，一名**耶魯粵拼**。其法，以羅馬字注粵音。西元一九五八年，黃伯飛、Gerard P. Kok所創也。

## 聲

## 韻

## 調

## 例
崇則麗恩

**崇則麗恩**，麼些始祖也。其事跡見乎《人類遷徙傳》，納西之典也。

按崇則麗恩氏生于開天後，以其諸兄妹亂倫婚姻，污穢天地，而天降洪水以罰，崇則麗恩氏乃憑神助以避之。其后與天女襯紅褒白氏戀，欲娶而得其父祖老阿普氏之怒。祖老阿普氏欲欺而殺之，而崇則麗恩氏以智終破，與襯紅褒白氏結連理而與人類。傳其子有三，藏、麼些、白之始祖也。

分類:神話
薛濤

縮圖|薛濤像
**薛濤**，字**洪度**，又字**宏度**，唐長安才女也。工詩文。

因父薛鄖仕於成都，亦往之。濤八九歲知音律，其父一日坐庭中，指井梧示之曰：「庭除一古桐，聳干入蕓中」，令濤續之，即應聲曰：「枝迎南北鳥，葉送往來風」。父楸然久之。濤未及笄，父亡，迫為樂妓。

貞元年間，西川節度使韋皋甚憐之，招其至帥府赴宴賦詩。一日，皋授之「校書」一職，上未允之。然校書之名世人皆知也，後世亦以薛校書稱之。

濤遇元稹於梓州，稹憐之。然無果矣。

遲暮時，制箋為生，孤獨而亡。

## 據

	
分類:唐列傳
第五倫

**第五倫**，字**伯魚**，京兆長陵人。漢臣。先為齊諸田，其族於漢初改「第五」也。

## 傳
### 抗賊
生卒年不詳。倫少介然而好義。新莽末，盜賊四起，宗族鄉黨爭附倫。倫乃依險築壘，賊人來後，乃率眾引弓持矛固守之。前後有銅馬、赤眉之數十部圍攻之，皆不克。第五倫始以營長詣郡尹鮮于褒，褒見之，嘉其才，徵為吏。後褒坐事左轉高唐令，臨行，握倫臂訣曰：「恨相知晚焉。」

### 掌市
倫後為鄉嗇夫，均徭役，理怨結，甚得鄉人之心。他自以為久宦不遷，乃攜家居河東，改名易姓，自稱**王伯齊**。載鹽往來太原、上黨間，所過之處，皆以糞除而去，陌上號為道士。親友故人莫知其處。數年後，鮮于褒薦之於京兆尹閻興，乃即闢為主簿。時長安鑄錢多姦巧，乃署倫為督鑄錢掾，領長安市。倫一衡，正鬥斛，市無阿枉、欺主之事，百姓皆悅服。倫每讀光武之詔，常嘆息曰：「此聖主，見其一面，乃可決事矣。」等輩笑之曰：「爾說將尚不下，安能動萬乘乎？」倫曰：「是以不遇，道不同也。」

### 知遇聖君
建武二十七年，第五倫舉孝廉，補淮陽國醫工長，從王至其國。帝召之，深異之。

### 為政
第五倫離雒陽，帝以為扶夷長，尚未到官，又追拜會稽太守。雖為二千石，仍自養馬，妻執炊爨。所得祿，亦只留一月糧，餘皆賤糶貧民焉。會稽俗，多淫祀，好卜筮。民常殺牛祭神，民財以困，其自食牛肉而祭者，病將死，先為牛鳴。前後郡守莫敢禁殺牛祭之。第五倫到，移書屬縣，曉諭百姓，其巫祝有託鬼神詐恐嚇愚昧民者，皆索拿問。妄殺牛者，吏輒行罰。民初頗恐惧，或祝詛妄言，倫案之愈急，後遂断绝，百姓以安。

數年之後，倫復為宕渠令。倫在職四年，遷蜀郡太守。蜀地肥饒，官民殷富，掾史家資多至千萬，皆鮮車怒馬，眾人以有財而得官。倫悉簡其豐贍者遣還之，更選孤貧有節者為吏。於是爭賕抑絕，文職修理焉。其所舉之人多至九卿、二千石之官，時人皆以為知人也。

### 遠郡為公
第五倫拜蜀郡太守後七年，肅宗初立，即擢第五倫自遠郡，代牟融為司空也。

### 屢求乞身
第五倫晚年，屢以老疾，上疏乞身焉。

元和三年，章帝聽請辭，終身給二千石祿，加賜錢五十萬，公宅一所。第五倫於數年卒，年八十餘，詔賜祕器、錢布衣。

## 宗族
*子：第五頡，官至將作大匠。
**曾孫：第五種，字興先，官至兗州刺史。

## 引據
《東觀漢記·傳十一》

## 注


分類:漢列傳
呆帳

**呆帳**、**壞帳**、**呆壞帳**者，乃應收帳款中無法收回者。屬費項，列損益表。從商者，為銷售之便，予以信用，先取貨而爾後繳之，呆帳者，製收益所致之費用也。

## 記
於年結製表之時，預估呆帳之額，列為費用，俱減應收帳款。即：

*借：呆帳損失 額
*貸：備抵呆帳 （應收帳款之減項） 額

## 徵
* 應收者過期未繳
* 失蹤者
* 多失諾者
* 清盤、破產者
* 欠債而被訴者
* 借金於高利貸者
錒系元素

自錒至鐒，放射元素凡十有五，稱**錒系元素**。其外層、次外層之電子構型無異。自左至右，電子遞增至5f之軌。

錒系者，與鑭系並稱f區金屬。錒系元素亦以**An**表述。

分類:化學元素
西雙版納傣族自治州

**西雙版納傣族自治州**，滇西南自治州也。其境方一萬九千七百平方千米，有衆一百〇五萬餘。西雙版納乃傣語音譯，「西雙」者，「十二」也；「版」者，「千」也；「納」者，「田」之謂也。

有市一：曰景洪；縣二：曰勐海，曰勐臘。

## 它典
* 西雙版納傣族自治州政府

分類:雲南省區劃
福裕

**福裕**，字**好問**，號**雪庭**，元初名禪師，曹洞宗師。太原文水人，俗姓**張**氏。九歲入學，知力極強，鄉人號曰聖小兒。落髮為僧後，遊學於燕京，拜曹洞宗萬松行秀師，從學十年，道益隆，名益著，學者日益廣。其後執曹洞宗也。
## 傳
宋嘉泰三年生。

福裕少喪二親，伶丁無依。有一日，其在道遇一老衲人，勸其行佛，且言：「能誦《法華經》而已矣。」其答曰：「佛法但讀《法華經》耶？」老衲人被問之，覺氣象大，乃領其至仙巖寺，拜休林老衲為師，因言日：「此兒乃龍象胚珠，可為大器焉。」此休林老衲人乃太原府之名僧，亦耶律楚材所崇信者。耶律楚材嘗贈休林白叟之詩云：「世上原無真長短，森林禪客自多疑。此詩寄回并州去，笑倒休林老古錐。」

福裕平生最大之事，乃作佛論，其於道論中勝。得元帝之崇也。

福裕生人避世，首住奉福寺。淳佑五年，元世祖命福裕往少林寺建資戒大會，又命於文水縣建報恩寺，並賜以田財也。八年，定宗复詔，命福裕住哈喇及和林之承平興國寺。後復召至殿中，授元高僧官都僧省都總統之職，總天下釋，為禪宗長也。明年，福裕受萬松白叟之託，住少林寺，時約六年焉。

福裕至寺後，鼎大舉圖，興撲起廢，訓徒說法，使少林寺復至金時之貌也。又修少林寺之下院永慶寺，复白馬寺，因緣會合，一時欽動。雪庭福裕之法脈終傳續今矣。

元至元十二年於嵩陽寂滅。皇慶元年，仁宗追封晉國公，贈大司空，開府儀同三司也。
## 注
分類:元列傳
孟浩然

**孟浩然**，字**浩然**，襄州襄陽人。少好節義，喜振人患難，隱鹿門山。年四十，乃游京師。嘗遊太學，時秋月新霽，賦詩云「微雲淡河漢，疏雨滴梧桐。」一座嗟其清絕，無敢抗。張九齡、王維雅稱道之。維私邀入內署，俄而玄宗至，浩然匿床下，維以實對，帝喜曰：「朕聞其人而未見也，何懼而匿？」詔浩然出。帝問其詩，浩然再拜，自誦所為，至「不才明主棄」之句，帝曰：「卿不求仕，而朕未嘗棄卿，奈何誣我？」因放還。採訪使韓朝宗約浩然偕至京師，欲薦諸朝。會故人至，劇飲歡甚，或曰：「君與韓公有期。」浩然叱曰：「業已飲，遑恤他！」卒不赴。朝宗怒，辭行，浩然不悔也。張九齡為荊州，辟置於府，府罷。開元末，病疽背卒。

後樊澤為節度使，時浩然墓庳壞，符載以箋叩澤曰：「故處士孟浩然，文質傑美，殞落歲久，門裔陵遲，丘隴頹沒，永懷若人，行路慨然。前公欲更築大墓，闔州搢紳，聞風竦動。而今外迫軍旅，內勞賓客，牽耗歲時，或有未遑。誠令好事者乘而有之，負公夙志矣。」澤乃更為刻碑鳳林山南，封寵其墓。
初，王維過郢州，畫浩然像于刺史亭，因曰浩然亭。咸通中，刺史鄭諴謂賢者名不可斥，更署曰孟亭。

## 據

分類:唐列傳
愚公移山

**愚公移山**，古說也，見乎《列子·湯問》。謂有愚公，年邁，面山而居，懲出入之迂，謀畢家室之力以夷險。智叟笑其不慧。愚公答曰：「子子孫孫無窮匱也，而山不加增，何苦而不平？」天帝感其誠，命夸蛾氏二子移山。

西元千九百四十五年六月，華方事日。毛澤東以之譬喻，云時亦有二山，曰霸術、曰封建，然上帝佑助，必能平之。上帝，中國人民也。

王屋山在河南濟源。二千十三年，士人結社，曰愚公移山精神研究會，又群集相會，遺毛新宇以會長之名。新宇，澤東孫。

## 據

分類:華夏神話
王杲

**王杲**，**喜塔喇**氏，一作**阿古**，建州女真酋帥也。任建州右衛都指揮使，為清太祖努爾哈赤之外先祖。

## 傳
杲性黠慧，通數國語，兼精卜筮日者之術。其居古勒寨，扼撫順貢市之孔道。

嘉靖三十六年，始入寇。四十一年五月，杲導寇犯遼陽，副總兵黑春逆擊之。春乘勝逐北，不意中伏，守二晝夜，援絕死於陣。自是杲益桀驁，數犯撫順、湯站、孤山，殺指揮王國柱、陳其孚、戴冕、王重爵、楊五美等數十人。哈達貝勒王台強盛，與杲有隙，後二人盟於撫順關下而罷。

隆慶六年，杲以索降人不得，遂大掠撫順。萬曆元年，誘殺遊擊裴承祖，磔其尸而剖其腹，焚其從者，邊人震恐。明廷遂罷貢市。二年十月，杲復大舉入寇。總兵李成梁檄諸將分屯要害，自領兵直搗古勒寨。寨勢陡峻，三面壁立，成梁用火器破數柵，縱火焚之，斬首千一百餘級。杲大敗，易服脫走，欲投土默特。及哈達境，王台子虎兒罕獲之，檻車傳致京師。三年，萬曆帝親御午門受俘，詔磔杲於市。其妻子二十七人皆沒於王台。

子阿台，走依虎兒罕。後因父讎，叛投北關，數犯鐵嶺。十一年，李成梁再拔古勒寨，用火攻，射殺阿台，杲部遂滅。

## 據


分類:明列傳
寧利爾

**寧利爾**，兩河女神也，亦蘇美女神，東閃女神也，紀元前第三千紀廣得其信徒於中東，世所謂兩河神王恩利爾之妻也，傳其居於蘇美城尼普。

## 源流
寧利爾其名，自前文字時(烏魯克第三世至第四世）始見于泥板，而其事至早王朝時始見于詩，號曰“阿努那諸女神首”，其情傳頌于兩河諸民，自此後千年不易其位。

及至亞述之時，強兵破其城，爾諸神之名得易，神王之名易之以亞述爾，又復以亞述爾妻穆麗蘇(Mullissu)之名號易其妻。然其事流傳未變，文明未去，故名號寧利爾、穆麗蘇者，當視其為一也。此之時，當屬紀元前第二千紀初也。

又復數千年，蘇美消爾東閃亡，巴別滅爾亞述去，中東諸民融于他處不得復現，故此神之事亦湮於書海。唯紀元前四百餘年，希臘史家希羅多德載巴別女神名曰“米麗塔(Mylitta)”，司情女神也，疑為穆麗蘇名之變也，其後此名亦不得復傳。

## 傳說
寧利爾其人傳說甚眾，爾各版不一也，其父母之名亦不一也，茲取數者于下。

紀元前第三千紀傳曰：寧利爾者，女神寧賽巴古之女也。寧利爾浴於聖河，神王見爾慕之，以內侍努斯卡助，得與其合于水渚而生欣(Sin)，欣者，蘇美或稱之南那(Nanna)，月之神也。諸神聞爾怒，以其野合穢於聖所，爾得七神流之於黃泉畔，寧利爾自從之。七神者，天帝安之子也，或曰七魔、七精，以其權之大威懾諸神，遭其逐者，雖王亦不得抗。於是二神流於冥土，神王化以城衛、司河、渡者之形，復與其生涅伽、尼那祖、恩比盧之神。涅伽者，司冥土大神也；尼那祖司醫之女神也；恩比盧者，司諸河之神也。及至神王恩利爾復其位，爾其諸子各司其職，乃封寧利爾為其后，女神至此得祀千載。

或曰：蘇德者，女神哈亞之女也。神王出山入海，周遊諸國，於地之端始見之。慕其美貌，故以內侍努斯卡媒，得以其為后，更其名“寧利爾”也。寧利爾者，蘇美云風之后也，亦曠野之后也。

又或曰：寧利爾者，神王恩利爾之后也，寧努塔之母，寧努塔者，戰神也。寧努塔持杖掃四海，誅魔怪，斬逆賊，助神王之世不傾也。

## 名字
兩河諸神之名，版本甚繁，現錄寧利爾數名如下：(以諸族文字編之)

1、寧利爾，蘇美名，東閃名，意寓“風之后；曠野之后”，

早期蘇美語：E2.NUN

蘇美語：𒀭𒊩𒌆𒆤，dnin-lil2

2、薩德，蘇美名，

蘇美語：𒀭𒋢𒆳𒊒，dsud3

3、穆麗蘇，亞述名，

亞述語：𒀭𒈬𒇸𒌅，dmu-lil-tu

古阿拉米語：𐤐𐤋𐤔，mlš

曼達語：𐡌𐡅𐡋𐡉𐡕，mwlyt

古希臘語：Μυλιττα或Μολις

## 據
* 《恩利爾與寧利爾》
* 《恩利爾與蘇德》
* 《寧努爾塔回尼普爾》

## 他典
*兩河諸神 - 寧利爾
*《恩利爾與寧利爾》英譯
笙

**笙**者，中國樂器也。形若鳯翼、聲若鳯鳴；長四尺，古時大者十九簧，小者十三簧。吹笙則鼓動其簧而發聲。「笙」是詞之記載，始於《詩》。唐稱「竽」、「笙」，以至宋，皆喚之笙。

古有傳說，曰笙女媧造也。乃至近代，有洋人約翰韋德、錢德明者，就華傳教，攜笙歸國，歐羅巴人遂改笙，造口風琴、手風琴諸自由簧樂器。二十世紀以降，國樂合奏愈興，乃興革以利合奏，以鍵制孔，曰閉孔發聲。再者，國樂團吹管部高音者眾，惟少低音，故復革笙，造中音笙、次中音笙、低音笙。

笙發聲之道，謂「簧管共振」，笙師以口就吹嘴，以氣鼓簧而與笙苗氣柱共振。簧、氣柱之頻固定，趨高偏低，乃無聲可出。今之笙者，欲長其音量而嵌金屬管於苗上，曰擴音管，使笙苗、擴音管共振，聲遂大矣。


File:36-Pipe Keyed Sheng.jpg|今之高音笙
File:Zhōngyīn páishēng.jpg|中音笙
File:台南市孔廟文物收藏 樂器笙.JPG|傳統笙
File:Ddg_pre.jpg|蘆笙
Mundorgel.jpg|笙師吹笙
File:Gaosheng.jpg|具擴音管之傳統笙
Gifujyou5846.JPG|東瀛笙。今惟雅樂奏耳。

## 據
聊齋志異

**聊齋志異**，亦稱**聊齋**，小說也。清人蒲松齡著，凡十二卷，四百九十一篇，所言皆怪力亂神、魑魅魍魎，故名「誌異」。康熙十九年成書，傳抄於世。至乾隆三十一年，趙起杲付梓於浙江嚴州。今傳世者有稿本、抄本、刻本三種。稿本者，松齡所勘定，惟存二百餘篇。抄本有二，曰鑄雪齋抄本、曰二十四卷抄本。刻本篇目多殘，皆以青柯本爲底本。

聊齋所載多男女情事，如《聶小倩》，《蓮香》，《小謝》，《阿繡》，《連鎖》。載官場黑暗，民間疾苦，有《席方平》，《紅玉》。諷科舉，有《考弊司》，《三生》。載訟案，有《胭脂》。載龍陽之好，有《黃九郎》。

蒲松齡嘗設茶鋪於道，非索貨物，求怪異之事，是以成書。友王士禎尤愛讀，嘗欲購以百金而不得。

## 章節
* **卷一**
:〈考城隍〉〈耳中人〉〈屍變〉〈噴水〉〈瞳人語〉〈畫壁〉〈山魈〉〈咬鬼〉〈捉狐〉〈蕎中怪〉〈宅妖〉〈王六郎〉〈偷桃〉〈種梨〉〈勞山道士〉〈長清僧〉〈蛇人〉〈斫蟒〉〈犬奸〉〈雹神〉〈狐嫁女〉〈嬌娜〉〈僧孽〉〈妖朮〉〈野狗〉〈三生〉〈狐入瓶〉〈鬼哭〉〈真定女〉〈焦螟〉〈葉生〉〈四十千〉〈成仙〉〈新郎〉〈靈官〉〈王蘭〉〈鷹虎神〉〈王成〉〈青鳳〉〈畫皮〉〈賈兒〉〈蛇癖〉

* **卷二**
:〈金世成〉〈董生〉〈石〉〈廟鬼〉〈陸判〉〈嬰寧〉〈聶小倩〉〈義鼠〉〈地震〉〈海公子〉〈丁前溪〉〈海大魚〉〈張老相公〉〈水莽草〉〈造畜〉〈鳳陽士人〉〈耿十八〉〈珠兒〉〈小官人〉〈胡四姐〉〈祝翁〉〈獵婆龍〉〈某公〉〈快刀〉〈俠女〉〈酒友〉〈蓮香〉〈阿寶〉〈九山王〉〈遵化署狐〉〈張誠〉〈汾州狐〉〈巧娘〉〈吳令〉〈口技〉〈狐聯〉〈潍水狐〉〈紅玉〉〈龍〉〈林四娘〉

* **卷三**
:〈江中〉〈魯公女〉〈道士〉〈胡氏〉〈戲朮〉〈丐僧〉〈伏狐〉〈蟄龍〉〈蘇仙〉〈李伯言〉〈黃九郎〉〈金陵女子〉〈湯公〉〈閻羅〉〈連瑣〉〈單道士〉〈白於玉〉〈夜叉國〉〈小髻〉〈西僧〉〈老饕〉〈連城〉〈霍生〉〈汪士秀〉〈商三官〉〈於江〉〈小二〉〈庚娘〉〈宮夢弼〉〈鴝鵒〉〈劉海石〉〈諭鬼〉〈泥鬼〉〈夢別〉〈犬燈〉〈番僧〉〈狐妾〉〈雷曹〉〈賭符〉〈阿霞〉〈李司鑒〉〈五朗大夫〉〈毛狐〉〈翩翩〉〈黑獸〉

* **卷四**
:〈余德〉〈楊千總〉〈瓜異〉〈青梅〉〈羅剎海市〉〈田七郎〉〈產龍〉〈保住〉〈公孫九娘〉〈促織〉〈柳秀才〉〈水災〉〈諸城某甲〉〈庫官〉〈酆都御史〉〈龍無目〉〈狐諧〉〈雨錢〉〈妾杖擊賊〉〈秀才驅怪〉〈姊妹易嫁〉〈續黃粱〉〈龍取水〉〈小獵犬〉〈棋鬼〉〈辛十四娘〉〈白蓮教〉〈雙燈〉〈捉鬼射狐〉〈蹇償債〉〈頭滾〉〈鬼作筵〉〈胡四相公〉〈念秧〉〈蛙曲〉〈鼠戲〉〈泥書生〉〈土地夫人〉〈寒月芙蕖〉〈酒狂〉

* **卷五**
:〈陽武侯〉〈趙城虎〉〈螳螂捕蛇〉〈武技〉〈小人〉〈秦生〉〈鴉頭〉〈酒蟲〉〈木雕美人〉〈封三娘〉〈狐夢〉〈布客〉〈農人〉〈章阿端〉〈稞秭媼〉〈金永年〉〈花姑子〉〈武孝廉〉〈西湖主〉〈孝子〉〈獅子〉〈閻王〉〈土偶〉〈長治女子〉〈義犬〉〈鄱陽神〉〈伍秋月〉〈蓮花公主〉〈綠衣女〉〈黎氏〉〈荷花三娘子〉〈罵鴨〉〈柳氏子〉〈上仙〉〈侯靜山〉〈錢流〉〈郭生〉〈金生色〉〈彭海秋〉〈堪輿〉〈竇氏〉〈梁彥〉〈龍肉〉

* **卷六**
:〈潞令〉〈馬介甫〉〈魁星〉〈厙將軍〉〈絳妃〉〈河間生〉〈雲翠仙〉〈跳神〉〈鐵布衫法〉〈大力將軍〉〈白蓮教〉〈顏氏〉〈杜翁〉〈小謝〉〈縊鬼〉〈吳門畫工〉〈林氏〉〈胡大姑〉〈細侯〉〈狼〉〈美人首〉〈劉亮採〉〈蕙芳〉〈山神〉〈蕭七〉〈亂離〉〈豢蛇〉〈雷公〉〈菱角〉〈餓鬼〉〈考弊司〉〈閻羅〉〈大人〉〈向杲〉〈董公子〉〈周三〉〈鴿異〉〈聶政〉〈冷生〉〈狐懲淫〉〈山市〉〈江城〉〈孫生〉〈八大王〉〈戲縊〉

* **卷七**
:〈羅祖〉〈劉姓〉〈邵九娘〉〈鞏仙〉〈二商〉〈沂水秀才〉〈梅女〉〈郭秀才〉〈死僧〉〈阿英〉〈橘樹〉〈赤字〉〈牛成章〉〈青娥〉〈鏡聽〉〈牛〉〈金姑夫〉〈梓潼令〉〈鬼津〉〈仙人島〉〈閻羅薨〉〈顛道人〉〈胡四娘〉〈僧朮〉〈祿數〉〈柳生〉〈冤獄〉〈鬼令〉〈甄後〉〈宦娘〉〈阿繡〉〈楊疤眼〉〈小翠〉〈金和尚〉〈龍戲蛛〉〈商婦〉〈閻羅宴〉〈役鬼〉〈細柳〉

* **卷八**
:〈畫馬〉〈局詐〉〈放蝶〉〈男生子〉〈鐘生〉〈鬼妻〉〈黃將軍〉〈三朝元老〉〈醫朮〉〈藏虱〉〈夢狼〉〈夜明〉〈夏雪〉〈化男〉〈禽俠〉〈鴻〉〈象〉〈負屍〉〈紫花和尚〉〈周克昌〉〈嫦娥〉〈鞠樂如〉〈褚生〉〈盜戶〉〈某乙〉〈霍女〉〈司文郎〉〈醜狐〉〈呂無病〉〈錢卜巫〉〈姚安〉〈採薇翁〉〈崔猛〉〈詩讞〉〈鹿銜草〉〈小棺〉〈邢子儀〉〈李生〉〈陸押官〉〈蔣太史〉〈邵士梅〉〈顧生〉〈陳錫九〉

* **卷九**
:〈邵臨淄〉〈於去惡〉〈狂生〉〈俗〉〈鳳仙〉〈佟客〉〈遼陽軍〉〈張貢士〉〈愛奴〉〈單父宰〉〈孫必振〉〈邑人〉〈元寶〉〈研石〉〈武夷〉〈大鼠〉〈張不量〉〈牧豎〉〈富翁〉〈王司馬〉〈岳神〉〈小梅〉〈藥僧〉〈於中丞〉〈皂隸〉〈績女〉〈紅毛氈〉〈抽腸〉〈張鴻漸〉〈太醫〉〈牛飛〉〈王子安〉〈刁姓〉〈農婦〉〈金陵乙〉〈郭安〉〈折獄〉〈義犬〉〈楊大洪〉〈查牙山洞〉〈安期島〉〈沅俗〉〈雲蘿公主〉〈鳥語〉〈天宮〉〈喬女〉〈蛤此名寄生〉〈劉夫人〉〈陵縣狐〉

* **卷十**
:〈王貨郎〉〈疲龍〉〈真生〉〈布商〉〈彭二掙〉〈何仙〉〈牛同人〉〈神女〉〈湘裙〉〈三生〉〈長亭〉〈席方平〉〈素秋〉〈賈奉雉〉〈胭脂〉〈阿纖〉〈瑞雲〉〈仇大娘〉〈曹操塚〉〈龍飛相公〉〈珊瑚〉〈五通〉〈申氏〉〈恆娘〉〈葛巾〉

* **卷十一**
:〈馮木匠〉〈黃英〉〈書痴〉〈齊天大聖〉〈青蛙神〉〈任秀〉〈晚霞〉〈白秋練〉〈王者〉〈某甲〉〈衢州三怪〉〈拆樓人〉〈大蠍〉〈陳雲犧〉〈司札吏〉〈蚰蜓〉〈司訓〉〈黑鬼〉〈織成〉〈竹青〉〈段氏〉〈狐女〉〈張氏婦〉〈於子游〉〈男妾〉〈汪可受〉〈牛犢〉〈王大〉〈樂仲〉〈香玉〉〈三仙〉〈鬼隸〉〈王十〉〈大男〉〈外國人〉〈韋公子〉〈石清虛〉〈曾友於〉〈嘉平公子〉

* **卷十二**
:〈二班〉〈車夫〉〈乩仙〉〈苗生〉〈蠍客〉〈杜小雷〉〈毛大福〉〈雹神〉〈李八缸〉〈老龍船戶〉〈青城婦〉〈鳥〉〈古瓶〉〈元少先生〉〈薛慰娘〉〈田子成〉〈王桂庵〉〈寄生附〉〈周生〉〈褚遂良〉〈劉全〉〈土化兔〉〈鳥使〉〈姬生〉〈果報〉〈公孫夏〉〈韓方〉〈紉針〉〈桓侯〉〈粉蝶〉〈李檀斯〉〈錦瑟〉〈太原獄〉〈新鄭訟〉〈李象先〉〈房文淑〉〈秦檜〉〈浙東生〉〈博興女〉〈一員官〉〈丐汕〉〈人妖〉〈蟄蛇〉〈晉人〉〈龍〉〈愛纔〉
## 他典

分類:中華小說
周晉

**周晉**，字明叔，號嘯齋。其先濟南人。自祖秘起，寓居吳興。以紹定四年晉，任富陽令。嘉熙末淳祐初，為福建轉運使幹官。累監衢州、通判柯山。寶祐三年，知汀州。生歿年不詳。

晉富藏書，工詞。詞作多散佚。《絕妙好詞》卷三載其詞三首：《點絳唇》《清平樂》《柳梢青》。
## 據

分類:宋列傳
絕妙好詞

《**絕妙好詞**》，宋詞選，周密編。凡七卷，收詞三百九十。

南宋末葉，江湖詞人萃集臨安，結爲西湖吟社。蓋宋元之際，雅派詞壇，是社執其牛耳矣。主其社者，多爲樂士。吟社行事：傳授音律，分題賦詞云。初，楊纘、張樞導其社，後則周密。方其時也，雅詞詞壇，惟密馬首是瞻。密編《絕妙好詞》傳世，其選詞觀也了然，而當時臨安詞人之志也可見。

## 他典
*漢籍藏載《文淵閣四庫全書·絕妙好詞 》

分類:詞選
聊城市

**聊城市**，在魯西。北接德州市，東臨濟南市，治東昌府區。民口五百五十六萬有奇。
## 引據

## 它典
*聊城市政府

分類:山東省區劃
遼嗣元帝

**嗣元皇帝**耶律氏，名諱已佚。遼德宗祖父，妻宣義皇后。

嗣元帝者，遼太祖耶律阿保機六代孫也。延慶元年，德宗追諡曰嗣元皇帝。

## 據
* 《遼史》
遼德祖

**遼德祖宣簡皇帝**諱**撒剌的**，契丹迭剌部之酋也。
德祖者，玄祖之季子。太祖之父也。始率迭剌部部民冶鐵。
重熙二十一年七月，興宗尊之宣簡皇帝，廟號德祖。
## 家室
#### 妻
蕭巖母斤，生五男一女。
#### 子
耶律阿保機，即太祖也
耶律剌葛，字率懶，惕隱
耶律迭剌，字雲獨昆，中台省左大相
耶律寅底石，字阿辛
耶律安端，字猥隱，東丹國王
耶律蘇，字獨昆，母不詳，惕隱、南府宰相
分類:遼本紀
朱文圭

**朱文圭**，明建文皇子，馬后出，太子母弟。建文四年，年甫二歲。燕王入，宮大火。乳媼教之，使前牽王衣哭，告曰：「兒大飢。」王泣，乳媼亦泣。已而出后及太子尸，錮文圭中都。革封號，稱建庶。英宗復辟，憐庶人無罪久繫，召大學士李賢。賢再拜曰：「此心法聖賢。」遂決。有諷以前代，英宗曰：「使有天命，任之。」白太后。庶人出時年五十七，不辨牛馬。聽婚嫁，未幾卒。弘治中，建吳庶人家人尚在，上時給祿米。燕都陷，弘光初上謚。

分類:明列傳
耶律喊舍

**耶律喊舍**者，後遼亡國之君也。
一二一七年，耶律統古與弒耶律金山自立。未幾，耶律喊舍弒耶律統古與，亦自立。一二一八年，耶律留哥引兵十萬圍喊舍,高麗亦助兵四十萬，喊舍大敗。一二一九春，喊舍自剄，後遼亡。蒙古遂徙後遼民於西樓。
## 參考文獻
《元史·列傳第三十六》
分類:亡國之君
江南

**江南**，謂長江之南也。示江浙滬，乃及近域。

此詞多見於詩詞曲文。有詞牌名，曰《憶江南》。蘇轍嘗作《望江南》。

斯名之於詩詞，蓋言江南之多水，多才子佳人。夫文人騷客，其心所向，是也。

分類:吳越地理志
獸友記

《**獸友記**》，獸友企劃所作。初作電玩，後刊漫畫，又製動畫。以諸獸擬女子，敘其居處，樂園之中，皆為知己，用是彰人之善。

固為一體，遊戲為主，輔以漫畫動畫。然遊戲先寢，漫畫亦休更，唯餘動畫未艾。

## 專名

;加帕里公園
加帕里公園，又譯傑帕力。公園萬類棲息，水草豐美。凡獸，無論存世滅種，悉可見焉。復有旅舍以休憩，施設以遊樂。細胞怪亦居焉。然後值細胞怪肆虐，屢傷無辜，信難敵矣，故封園拒客。

;友

友本為獸。獸既觸砂星，化為女人之身，遂謂之友。凡獸者皆可為友，無論滅絕與否。諸友之智可及凡人。既易獸為友，其毛皮則化為衣服，明征不去。所謂明征，耳、尾也。然未必皆有耳尾。禽類本無大耳，故雖易形爲友，亦不生獸耳。雖然，生翼。獸類既易形，大抵存耳尾。然亦有殊者。如無尾熊，為友後無尾。原有奇藝者，既易爲友，而技尚存。鳥類爲友，猶可飛翔。變色龍爲友，猶可匿其蹤。蛇既爲友，亦可感熱以覓物。

;砂星
有砂星及原砂星之別。夫砂星者，所以化獸為友。然原砂星甫遇無機物，則生細胞怪。按，動畫謂之生於火山，昔遊戲則謂之自天而降。

## 電玩
舊版始於西元二〇一五年三月，可用於安卓及iOS。NEXON控之。翌年腊月十四，俄休。

新作皆由Bushiroad控。謂《獸友記：展區》。一七年正月二十六行世。別有《獸友鬧鈴》，成於是年八月廿二。

## 漫畫

漫畫以《獸友記：歡迎光臨加帕里公園》聞。フライ作。一五年七月，至一七年三月，刊於《月刊少年Ace》。而後休刊，計凡二十篇，合二卷。
其本事，敘有奈奈者，昔志在飼獸，後得與獸友同居傑帕力。

又有短篇漫畫集，舉集非一人之功也。

## 動畫
西元二零一七年一月十日，東京電視臺首映。屬三維電腦動畫，計凡十二篇。又附別篇，謂十二點一。《獸友記》之聞名遐邇，亦動畫之功。

動畫所敘，謂有加帕里公園，百獸棲焉。眾獸皆以砂星，化為女子。一日，園中有一女，忽然迷途，不審何故。遂遇獸友，竟成歷險。
### 製作者
原作：獸友記製作組

設計概念者：吉崎觀音

監督：達樹

系列構成及劇本：達樹

繪監：伊佐佳久

美術監：白水優子

攝影監：石山智之

音樂監：阿部信行

曲：立山秋航

製曲者：内田峻。JVCKENWOOD Victor Entertainment

助製曲：東京電視臺音樂

製者：細谷伸之、岡本泰幸、清水美佳、福田聰、秋尾浩史、石垣吉彥、工藤大丈、塩田友、和泉勇一、福田順

製動畫者：福原庆匡、八百萬

### 配音者
以下氏名皆日語。

;要人

* 鞄：內田彩
* 藪貓：尾崎由香
* 耳廓狐：本宫佳奈
* 浣熊：小野早稀
* ペパプ
** 皇家企鵝：佐佐木未來
** 帝企鵝：根本流風
** 巴布亞企鵝：田村響華
** 跳岩企鵝：相羽愛奈
** 洪堡企鵝：築田行子
* 幸運獸：匿名
* 未来：內田彩
* 藪貓（昔）：野中藍

;第一篇

* 河馬：照井春佳

;第二篇

* 小爪水獺：近藤玲奈
* 美洲豹：津田美波
* 馬島靈貓：七海映子
* 印度象：幸野優里亞

* 花鹿：早乃香織

* 眼鏡王蛇：小野早稀
* 小食蟻獸：本宮佳奈
* 孔雀：すみさなえ
* 袋獾：佐佐木未來
* 傘蜥蜴：青地希望
* 㺢㹢狓：根本流風

;第三篇

* 朱䴉：金田朋子

* 蘇利羊駝：藤井雪代
* 美洲紅䴉：綾乃あゆ美

;第四篇

* 沙漠貓：みゆはん

* 槌之子：小林優

;第五篇

* 美洲河狸：下地紫野
* 黑尾土撥鼠：大空直美

;第六篇

* 獅子：本多真梨子
* 原牛：原奈津子
* 阿拉伯大羚羊：井上富美子
* 日本黑熊：苅谷瑠衣
* 駝鹿：國府田麻理子
* 大犰狳：辻美優
* 非洲冕豪豬：石橋桃
* 白犀：丸山美紀
* 豹變色龍：小見川千明
* 鯨頭鸛：小森未彩

;第七篇

* 白臉角鴞：三上枝織
* 雕鴞：上原明里

;第八篇

* 長尾虎貓：山下麻美

;第九篇

* 北狐：三森鈴子
* 銀狐：相坂優歌
* 水豚：杉村ちか子

;第十篇

* 灰狼：伊藤加奈惠
* 網紋長頸鹿：野中藍
* 草原撲鴷：淺野真澄

;第十一篇

* 金絲猴：和多田美咲
* 棕熊：松井惠理子
* 非洲野犬：立花理香

;第十二篇

* 土狼：照井春佳
* 真海豚：尾崎由香

### 曲

* 序曲《歡迎光臨加帕里公園》
* 末曲《我友》
* 插曲《天空幻想者》《鴛鴦茶》

### 反響
初此動畫首映，坐作畫之略拙，無人是好。然自第四篇面世，始廣為人知。遂常有人深究人物事世。至於日本亞馬遜，獸友之書籍亦大售。音樂盤瞬時售罄。製作者亦驚焉。

動畫成名後，就ニコニコ觀第一篇者竟達千萬。二零一七年三月二十五日，ニコニコ以第一至十一篇示眾，彈幕數二百六十萬。五月二十六日，第一至十二篇示眾。彈幕數四百萬餘。蓋與昔者殊異，觀者奇之，焉乃得好評。

二〇一七年九月二十五日，監督達樹發文於推特，曰：「奉命不與製作。」群情激憤。

分類:平成電子遊戲
分類:平成漫畫
分類:平成動畫
阿信

《**阿信**》，電視劇，清早播映，日本放送協會所製。首映於昭和五十八年四月四日，至明年三月卅一日。小林綾子、田中裕子、乙羽信子主演。導演橋田壽賀子。揆八佰伴社創業始末，乃成此戲。

分類:連續電視小說‎
羋月傳

《**羋月傳**》，電視劇也。其本事，羋八子生平《〈芈月传〉曝演员阵容刘涛方中信等加盟》。改自《秦宣太后》，小說，蔣勝男作，凡七千字。西元二〇一四年九月六日始攝。
## 辨名
羋八子，秦宣太后也。其本名、年少事跡，史乘未之載。所謂楚國公主，蓋蔣勝男所幻設。「羋月」一說，自段熙仲。熙仲，教授也。有始皇兵馬俑，身書「脾」字。熙仲以為字二，左為「月」，右則「羋」。陳景元伸其說，云「月羋」即秦宣太后本名。兵俑殘字說外，亦有一說，謂阿房宮筒瓦有秦惠文王妃子「羋月」合體陶文，「羋月」二字自焉，報端亦有非之二說者。
## 引據


分類:中華人民共和國電視劇
龍馬傳

《**龍馬傳**》，大河劇，日放送協會製。福山雅治演。述坂本龍馬事，幕末志士也。首映以西元平成廿二年一月三日，及至十一月廿八日。

分類:平成電視劇
分類:日本放送協會大河劇
篤姬

《**篤姬**》，大河劇，日放送協會所作。改自《天璋院篤姬》，小說也，宮尾登美子撰。宮崎葵演。述天璋院之事情。首映以西元二千八年一月六日，及至十二月十四日。

分類:平成電視劇
分類:日本放送協會大河劇
熱力學

**熱力學**者，論熱之理也。熱者，塵粒運動所生之能量也。

## 基本定律
律有四：其零論熱平衡、溫度兩者之干；其一述能量守恆之律；其二曰熱量之不可逆性，其三論絕對零度之不可達也。

第零定律曰：設有甲、乙兩物，各與丙物致熱平衡，則甲、乙、丙三者皆在平衡態矣。

第一定律曰：系統之內，夫能量之態可易，而不自生，不自泯矣。其得失有功、熱二類也，式曰：
:\qquad \mathrm \Delta E_{\rm int}= Q + W 

第二定律曰：熱不可自發而由低溫方至高溫方也，凡不受熱者皆漸冷也。蓋宇宙之熵者有增無減矣。
:\qquad \mathrm \Delta S ≥ 0 

第三定律曰：夫完整晶體，於絕對零度之下熵值為零也。絕對零度者，可趨而不可達也。
:   \lim_{T \to 0} \Delta S = 0
星戰 (影戲)

影戲《**星戰**》，通譯**星際大戰**、**星球大戰**，英言**Star Wars**，魯卡斯影業所製也，述遠方宇宙之戰爭也。自首映之時，風行數十載，至今不衰也。

影述一遠方之天河者，正統絕地與逆賊惡者之爭也。有非凡之輩通原力者，盡己力而護世者，乃所謂絕地也；別有為所欲為之眾黑暗絕地、西斯也。

戲中主述有三：其一曰銀河帝國之篡逆、眾反抗者揭竿起義抗之、其二曰絕地之興衰起落、其三曰天行者家族之所遭遇也。

至今之正傳影戲有八，外傳有二，別有諸動畫、漫畫、電腦遊戲。

## 影戲
始攝於一九七七年，九部曲蓋於二零一九年映，足四十有二年矣。
*《首部曲：威脅潛伏》
*《二部曲：複製人總攻》
*《三部曲：西斯大帝之復仇》
*《四部曲：曙光乍現》
*《五部曲：帝國反擊》
*《六部曲：絕地反攻》
*《七部曲：原力覺醒》
*《八部曲：末後絕地》

別有外傳如下：
*《外傳：俠盜一號》
*《外傳：韓索羅》
## 他典
* Star Wars 1977

分類:美國影戲
孝定景皇后

縮圖|右|隆裕太后
大清孝定景皇后諱**靜芬**，**葉赫那拉**氏，滿洲鑲黃旗人。幼諱**喜子**，慈禧太后之弟副都統桂祥之女，乃德宗之表姊也。

## 傳
同治七年正月初十生。

光緒十四年，慈禧太后欽點成婚，明年立皇后，並於吉期後，入居東六宮之鐘粹宮也。

民國二年二月二十二日，隆裕太后於西六宮之長春宮病崩，年四十六。上諡曰孝定隆裕寬惠慎哲協天保聖景皇后，中華民國政府視其國喪之禮，與德宗葬崇陵焉。

## 軼事
隆裕皇后博極群書，謂西洋史與政治亦有知之。是故，其不妄反新法之行。雖其政見不如西太后，然於「開眼看世界」之見，隆裕皇后於禁城中為甚長進之。嘗和四格格、德齡講諸國，其言曰：『吾知一國皆有一君，而有多國，乃共和政體，即如美利堅，其謂吾善。但恨今至其去者皆乃平民，故是美利堅人謂吾中國之人皆如此也，吾願滿洲勳貴去其國，令其知吾果何形象。』遂告德齡，自方讀諸異國記，固以譯成中文之。

## 家室
*父：桂祥
*姑：慈禧太后
**夫：清德宗
**姊妹：二妹載澤福晉；三妹順承郡王福晉

## 注

分類:清列傳
非凡怪倩

《**非凡怪倩**》者，泰國電視劇也，述庠序事，伍迪·古叻瓦導之，差亞通·丘參等演。首播於佛曆二五五八年二月十四日，共二輯。第二季播於同年九月十九日，共十二集。後半段播於後年四月一日，已有四集矣。

## 角旦
### 男生
#### 皮（พีท）
: 優：乍格拉攀·披他班觸
: 班長，性念舊，行檢規正，父為警官。

#### 弗蘭克（แฟรงค์）
: 優：他那通·拉達那戈蒙
: 具雙重人格。

#### 傑（เจ็ท）
: 優：阿蒙特·西淵

#### 妞（นิว）
: 優：差亞通·丘參

#### 丟（ติว）
: 優：吉沙功·革素拉農

#### 吳（วุฒิ）
: 優：蓬瓦差拉·敖當吉則倫
: 有自信之人。

#### 馬克斯（แม็กซ์）
: 優：哈利·烏叻
: 班上身短一絕，為人戲謔。後轉學。

#### 伯斯（บอส）
: 優：格倫革·革素拉農
: 轉學生，素驕橫仗勢。

#### 密（มิตร）
: 優：沙甲那林·頌汶
: 是非難測，性訥，每助班長。

#### 戈（โก้）
: 優：提瓦功·古那頌
: 樂學日新，為左優。

#### 比格（บิ๊ก）
: 優：吉迪蓬·甘班通
: 孿弟。

#### 尼克（นิค）
: 優：吉迪沙·甘班通
: 孿兄。

#### 萬（แวน）
: 優：他尼·猜翁
: 轉班生。

#### 敦（ตูน）
: 優：拉他那·烏他差
: 第二季登場。

#### 東（ต้น）
: 優：帕素提·革素蓬
: 第二季登場。

#### 肯（เคน）
: 優：提那魯巴功·孟邁
: 第二季登場。

#### 克里斯（คริสต์）
: 優：帕差拉·觸披訕
: 第二季登場。

#### 禳（เรือง）
: 優：披差亞·蓬素
: 孿弟，第二季登場。

#### 龍（รุ่ง）
: 優：蓬沙功·蓬素
: 孿兄，第二季登場。

#### 辛哈（สิงห์）
: 優：沙哈拉·社提
: 第二季登場。

#### 約翰（จอห์น）
: 優：那他功·道瓦他那吉
: 第二季登場。

#### 農（หนุ่ม）
: 優：阿提·布凱
: 第二季登場。

#### 瑟阿（เสือ）
: 優：他南·格那
: 第二季登場。

#### 班克（แบงค์）
: 優：帕溫·恭甲蘭亞威
: 第二季登場。

#### 伯伊（บอย）
: 優：差亞沙功·龍巴空
: 第二季登場。

#### 本茲（เบนช์）
: 優：威拉沙·素拉威
: 字本瓦拉，第二季登場。

### 人妖
#### 貝爾（เบลล์）
: 優：蓬沙·阿沙威社
: 字伊莎貝拉。「橄欖三女」之一，市主之子，以妍自矜，言有顫尾音。

#### 班（ปาน）
: 優：阿努頌·西沖普
: 字班萊卡。「絕色派」最肥者，好花痴。

#### 埃（เอ）
: 優：阿提·甲蒙他拉
: 字埃尼甲。「橄欖三女」之一，善舞，口頭禪曰「車賽卡」。父乃長官，反對埃之作派也。

#### 梅（เมย์）
: 優：乍杜拉威·保烏溫
: 字梅他瓦迪。「橄欖三女」之一，金店母之子，髮如蘑菇。

#### 那（นัท）
: 優：沙提·帕迪沙恭猜則倫
: 字那特里甲。「絕色派」之一，性頗賤，招牌手勢為左肘墊右手背。

#### 尤（ยุทธ）
: 優：提拉瓦·勒瓦尼恭
: 字育他乍里尼。「絕色派」之人，好神秘者，能算命占卜。櫛中分，言前習合掌，有清邁言。

#### 帕（พัด）
: 優：差揚恭·賽甲章
: 字帕他拉蓬。「女樹搭檔」之一，信鬼神也，好買彩票，特徵為右手戴一白繩。

#### 索（โส）
: 優：諾格里·猜披邁
: 字索拉亞。「女樹搭檔」之一，乃鄉至城之學生。

#### 甘信（กันซีน）
: 優：阿卡拉·迪多

#### 吉尼（จี๊ดนี่）
: 優：尼瓦·雲永
: 其髮如兩路由器天線，面如老者。能彈烏克麗麗，嘗交與十三班同學。

#### 初（ชุ）
: 優：那拉威·蓬索
: 字楚迪瑪，第二季登場。

#### 簡（เจน）
: 優：普沙那沙·拉差達披西
: 字曾素達，第二季登場。

#### 道（ดาว）
: 優：那他蓬·宗當岡
: 字杜道攀那賴，第二季登場。

#### 他（ฐา）
: 優：差瓦威·帕拉猜
: 字他巴尼，第二季登場。

#### 阿（อัจ）
: 優：巴拉瓦·素龍琅
: 字阿差拉瓦迪，第二季登場。

## 註

分類:泰國電視劇
疊氮酸

**疊氮酸**者，亦稱**疊氮化氫**，式書HN3，無官也。以一氫原子並一疊氮根而得之。公元一八九零年，德國人西奧多·柯歇斯所初製。
縮圖|疊氮酸之構
## 性
無色，猛毒，酸性與醋酸類。易揮發而味烈，易裂解而生氮氣與氫氣也。
鄂爾泰

縮圖|右|鄂爾泰
**鄂爾泰**，**西林覺羅**氏，字**毅庵**，滿洲鑲藍旗人也。康熙朝舉人，拜內務府員外郎，與田文鏡、李衛並為世宗腹心。

## 傳
### 早間
康熙十六年生。其先祖早歸清太祖努爾哈赤，為世管佐領。祖圖彥突至戶部郎中，父鄂拜官拜國子祭酒。

三十六年，鄂爾泰弱冠舉，即入宦途。二十一歲，襲佐領世職，充侍衛。

### 官運轉機
雍正三年又遷廣西巡撫。於赴任途，雍正帝以其可大用，改雲南巡撫，兼治總督事。兼領雲南、貴州、廣西三省。此時，朝議改土歸流。

### 督三省
四年十月，鄂爾泰得總督職，加兵部尚書銜。廣順長寨土司叛，鄂爾泰兵伐之，土司抗，平之。長寨土司即平，鄂爾泰奏准遣流官治，乃立長寨廳也。此為鄂爾泰改土歸流之勝端也。長寨事定，雍正帝於報遣長寨廳之首任流官之時，亦超遷鄂爾泰為滇、黔、桂三省之總督焉。蓋三省改流之任最重，由鄂爾泰受之，即周知三省之況及三省土司之情，更為之改流、用兵之計焉。其用兵於土司，策性極強，先後緩急，手段必當。長寨改土之時，諸土司以頗橫，官兵所至，土司皆挾眾抗之。鄂爾泰命總兵進兵，陷諸塞壘，固鎮敢抗之大小土司，俄而服之永寧、永安、安順等一千三百九十八寨，廣順、定番、鎮寧等諸六百八十餘寨，立功煌煌。

### 苗疆改土
黔東苗嶺山、清江、都江諸地，為貴州苗疆，週三千餘里，壤千六百餘處，左有清江可達於楚，右有都江至於粵，古州據中群塞環於四，地勢險隘也。鄂爾泰深謂其地改流難大，便知此地之貴州按察使張廣泗計議之。是年，張廣泗率兵擊走來拒官兵之苗司兵，入古州也。

### 晚年
十三年，貴州土民叛，雍正帝以語亂者未善之，削伯之位，而謂之信如故也。

雍正帝崩，鄂爾泰領總理事務大臣也。乾隆元年為欽點會試大總裁，除大學士職外，又兼軍機大臣、領侍衛內大臣、議政大臣、經筵講官，管翰林院掌院事，加太傅，國史館、三禮館、玉牒館總裁，賜爵襄勤伯也。

十年病卒，年六十六。乾隆帝臨喪致祭，諡文端，配享太廟，入祀京師賢良祠。二十年，以侄昌、門生胡中藻獄，撤祀。

## 作品
### 著作
鄂爾泰著有《西林遺稿》。雍正帝所編之《硃批諭旨》，收有《鄂爾泰奏摺》，總之其云貴廣西總督任之奏摺焉。

### 詩作
*《宿真空寺懷蒙又上》
*《初度日謝客詠懷》
*《夜坐檢書偶讀工部蜀相篇慨然有述》
*《會課春風亭命賦邑有流亡愧俸錢句蓋以自況抑亦自省殊未敢效韋郎思田裡也聊申鄙意用告群賢》
*《贈學使中丞法淵若》
*《郊行示耕者》
*《舲山》

## 宗族
### 父祖
*祖：圖彥突，官至戶部郎中。
**父：鄂拜，拜國子祭酒。

### 妻
鄂爾泰之元配瓜爾佳氏夫人早卒。續娶者乃大學士兼吏部尚書邁柱之女。鄂爾泰與邁夫人情甚篤，不娶妾，生六子二女也。

### 子
*長子：鄂容安，官至翰林院掌院學士、河南巡撫、兩江總督。娶故通政使司通政使博爾多之女。
*次子：鄂實，前鋒統領，娶總督江南等處七省漕糧補熙之女補氏，補氏卒，又繼娶大學士高斌之女。
*三子：鄂弼，領西安將軍，娶領侍衛內大臣信勇公哈達哈之女。
*四子：鄂寧，官至雲貴總督，娶內大臣海望之女。
*五子：鄂圻，尚莊親王允祿之女。
*六子：鄂謨，娶邁柱之女孫。

## 評
改土歸流之成,使土司之製終之,解之兆民之苦,得之多夷國策之一,乃康雍乾三朝為盛者一。以此言,鄂爾泰宜為足稱之人也。

## 引據
《清史稿·卷二百八十八·列傳七十五》

## 注

分類:清列傳
臺中市第七期市地重劃區

**臺中市第七期市地重劃區**，略稱七期，臺中市之市地重劃區也。處南屯、西屯，北接四期，東臨五期重劃區，方三百五十有三公頃，高樓林立，工商通達。中彰快速道路、臺灣大道、臺中捷運，交匯於斯。臺中治所在此，政令由是而出。

名勝眾多，若臺中國家歌劇院、秋紅谷者，皆夙負盛名。

## 兼查
*臺中市政府地政局 
*臺中七期面面觀
*市地重劃問題 

分類:臺中市
氫氰酸

**氫氰酸** （**氰化氫**，**甲腈**），式書HCN，偏分子化合物也。
縮圖|氫氰酸分子
## 性
屬酸類，味似苦杏仁，常溫下為易揮發性液或無色氣體。氫氰酸及其鹽皆為劇毒。
## 製
欲製氫氰酸，可加硫酸於氰化鉀中焉。
KCN+H2SO4=KHSO4+HCN↑
鋨

**鋨**者，化學元素也，符號Os，原子序七十六，屬過渡金屬、鉑系。色藍灰，幾稀，價昂。密度甲於諸元素，氧化態眾。
縮圖|鋨晶體

## 同位素
同位素者卅六，自鋨一六一至鋨一九七。自存于世者有六：鋨一八四、一八七、一八八、一八九、一九零、一九二，餘者皆具放射性。

分類:化學元素
四氧化鋨

**四氧化鋨**（**鋨酸酐**，**[[鋨|Os]][[氧|O]]<sub>4</sub>**）者，鋨酸之酸酐也。易揮發，味似臭氧，性猛毒。晶體皎而缃，難化水而易化氨水。
縮圖|四氧化鋨之鍵線式
縮圖|四氧化鋨之貌
巴登-符騰堡

**巴登-符騰堡**者，德國西南之聯邦州也。略稱**巴符州**。口千萬餘，居德國三。幅三萬五千餘，居德國三。府斯圖加特。
拉塞雷納

縮圖
**拉塞雷納**（La Serena）者，智利一邑也。乃科金博大區府。立於西元一五四四年，乃智利次古之邑也，次聖地亞哥。口十六萬餘。

分類:智利地方志
二氯二乙硫醚

**二氯二乙硫醚**者，式書C4H8Cl2S，含氯官品，強糜爛劑是也。味似芥末，故又名**硫芥子氣**。第一次世界大戰施於化學戰，受害者眾，傷亡者逾一百三十萬。
縮圖|鍵線式
縮圖|二氯二乙硫醚分子

## 毒性
為糜爛性毒劑，具細胞毒性。萬國癌究機構列之以一類致癌物，為首察化學致變劑也。
乙炔銀

**乙炔銀**（Silver acetylide，Ag2C2）金屬乙炔化物也。有毒，敏於光。性易爆，故用作起爆劑。
## 製
欲得乙炔銀，可由乙炔通入硝酸銀溶液。
縮圖|乙炔銀
2AgNO3+C2H2→Ag2C2+2HNO<sub>3</sub>
三碘化氮

**三[[碘]]化[[氮]]**（又稱**三碘[[胺]]**，化學式NI3）者，無機化合物也，由碘與濃氨反應得之。性極不穩，極易裂解而生碘蒸汽與氮氣也。
縮圖|三碘化氮之鍵線式
沙林毒氣

**沙林**（**甲氟膦酸異丙酯**，化學式C4H10FO2P，西洋人謂之**Sarin**）者，含磷官品也。乃致死性化學武器。其毒性約廿六倍於氰化物，與塔崩、梭曼、環沙林同屬G系列神經毒劑之類。初於一九三八年為五德國化學家所得，遂以此五人命名（Schrader，S；Ambros，A；Gerhard Ritter，R；von der Linde，IN）。
縮圖|鍵線式
雲母

**雲母**者，鋁硅酸鹽所化之礦石也。古人謂雲生於石，故以雲母名之。

雲母味甘性平，可入藥，有明目祛邪之效。耐酷熱，不善導電。昔者，泰西無塑料，欲裹電器，嘗以雲母代之。
分類:礦冶
參宿四

**參宿四**，獵戶座α星也。為參宿第四星。色紅，為紅超巨星，約十一倍重於日，而光度萬倍之。將於百萬年內驟明而為超新星，而後化為中子星或黑洞矣。
縮圖

分類:恆星
勾陳一

**勾陳一**者，為方今之北辰，小熊座主星也，在紫微垣勾陳星官。去日四百三十余光年，為二等星也。實為黃白超巨星，屬造父變星，而其伴星皆位於主序帶。
縮圖|勾陳一屬小熊座

分類:恆星
拜仁

**拜仁**者，或曰**巴伐利亞**，德國西南之聯邦州也。幅於德國，居其第一。口於德國，居其第二，次北萊茵-西法倫焉。府慕尼黑。西北接巴登-符騰堡、圖林根、薩克森、黑森，東臨捷克，南瀕奧地利。府慕尼黑亦其至大邑也；北中弗蘭肯行政區府紐倫堡乃次大邑也。西南邑奧格斯堡乃其三大之邑也。奧格斯堡者，羅馬時已立焉。其民風異德國他州也，多信天主教，語方言。食貨甚繁，寶馬、奧迪、西門子、英飛凌、彪馬、阿迪達斯諸公司皆在焉。
有機磷

**有機磷**者，含磷官品也，為生命之本，亦有極致命之物從與此類。此中農藥種類甚多，而當下化學武器之至強效者皆含磷也。可施效於乙酰膽堿酯酶而使其受抑，此即為含磷毒劑之所以毒焉。
縮圖|含磷農藥
炔烴

**炔烴**（洋文Alkyne）者，官品也，一譯**亞羸質**。屬非盈烴，其原碳間稽以叁鍵，通式曰CnH2n-2。多於水難溶而於官品易溶焉。**<br />**

## 構
炔鍵以sp雜化，各碳皆有p軌、sp雜軌各二。將sp軌並之、得σ鍵。p軌與鄰者並之，生兩π鍵，此乃叁鍵。所餘之sp軌道可以σ鍵繫之別者。皆並氫者，得乙炔矣。

## 性
炔烴性躍而不安。焚乙炔多釋熱，可焊接。
### 反應
炔烴者，可加成。加氫生烯烴，再而烷烴，需以白金催化。鹵化者，加鹵素也；鹵氫化者，加鹵化氫也。加水，乙炔生乙烷，他物生酮。反應之間，生烯醇也，性不穩，故成有羰基之物。

## 數據
**常有炔烴之性**

分類:炔烴‎
紅鋁

縮圖|紅鋁結構
**紅鋁**，學名**二氫雙（2-甲氧基乙氧基）鋁酸鈉**（式NaAlH2(OC2H4OCH3)2），官品也。屬強還原劑。可燃，強於腐蝕。變異於水，故存旱處。還原酰胺、腈、亞胺，可得其胺。
勃蘭登堡

**勃蘭登堡**者，聯邦州也，在德國東。故屬東德。北為梅克倫堡-前波美拉尼亞，東臨波蘭，南濱薩克森，西南臨薩克森-安哈爾特，西下薩克森也。圍柏林。府波茨坦。
旅順之屠

日軍下旅順，屠平民，計凡二萬，是謂**旅順之屠**。

光緒廿年，日清宣戰。日軍陷朝鮮，伐遼東，破旅順，屠城。

分類:光緒紀事
分類:明治紀事
甲酸

**甲酸**，亦曰**蟻酸**，式HCOOH，官品一元羧酸也，親水亦親官品。弱酸也，溶於水而生氫離子也。是酸者，一氫攜一羧基而成，兼具酸、醛之性。置於銀氨中，可得銀鏡，與醇共炙，可得甲酯。有毒，濺人膚則痛癢難止。
耶律察割

**耶律察割**，字欧辛，耶律安端之子也。眇一目，故不爲遼太祖所喜。

九四七年，太宗崩。耶律察割同其父耶律安端皆臣耶律阮，伐耶律林胡。天禄元年，林胡敗，耶律阮南面，是爲遼世宗，以察割功大，封之泰寧王，寵信有嘉。耶律察割發其父東丹國王安端嘗反之事。

九五一年，察割弑遼世宗。耶律屋質乃佐太宗之子耶律璟爲帝，是爲穆宗。穆宗即立，揮師伐察割，帝聽耶律敵烈之計，言穆宗爲帝，皆察割之功也，以誘之。察割出，耶律婁國殺之。

## 據
* 《遼史》卷112 逆臣

分類:遼列傳
丙酸

**丙酸**，亦曰**初油酸**，式CH3CH2COOH，官品一元羧酸也。一乙基攜一羧基而成，弱酸也，溶於水而生氫離子。
不來梅州

**不來梅漢薩自由市**，在德國。於諸邦中壤地最狹，廣袤四百一十九平方千米。其地瀕威悉河之下流，扼入海之口。領市有二：曰不來梅、曰不來梅哈芬。二市弗相接壤，中隔下薩克森州。不來梅哈芬北濱北海。迄西元二〇二五年，計其丁口，凡七十萬五千。

## 據
屈出律

**屈出律**，亦名曲出律、曲书律、古出魯克，乃蠻王太陽汗之子，西遼亡國之君也。
## 生平
#### 投西遼
屈出律者，乃蠻太陽汗之子也。一二零四年，成吉思汗伐乃蠻部，其父太陽汗戰死。屈出律投其叔父不亦魯黑汗。不亦魯黑汗亦死，乃合蔑兒乞之酋脫黑脫阿共禦成吉思汗。一二一八年，戰於石河，大敗，脫黑脫阿戰死，屈出律西走。其士新敗，塗險無給養，皆亡。乃獨身投西遼，侍遼天禧帝菊兒汗耶律直魯古。
#### 當政
時西遼勢衰，高昌回鶻、花剌子模、喀喇汗國皆畔之。屈出律集乃蠻殘部，助天禧帝平叛。天禧帝遂封之可汗，遺頗多。屈出律據葉密立，引其軍劫掠七河，畔遼。使使往花剌子模，共謀西遼，一戰勝而再戰敗。乃還葉密立，俟時窺虎思翰耳朵。

天禧三十三年，西遼軍劫掠其都，西遼大亂，遼軍散者甚衆。屈出律聞之，明年秋，引精卒八千伏於道，天禧帝出獵，屈出律俘之。襲遼衣冠，未易其號，因襲其制，尊天禧帝太上皇，朝夕問起居，以侍終焉。天禧三十六年，天禧帝直魯古崩。

天禧帝時，土庫曼王穆罕默德三世嘗起兵反，兵敗，爲遼所俘。屈出律立，乃釋之，令其歸國。至其都喀什噶爾，其民殺之以距遼，每歲燓民田，後三年有奇，城無糧，不得已而附之。其後，下和田。阿力麻里汗不札兒不從，數征無果，不札兒出獵，乃擒殺之。

屈出律本景教徒也，渾忽公主說之，乃皈依佛門。詔令回民以佛、景爲宗，著契丹之服，回民皆有反心。

#### 敗亡
一二一八年，哲別、曷思麥里將蒙古軍二萬擊屈出律，屈出律聞之，自喀什噶爾亡。哲別迫喀什噶爾，許以宗教自由。城中回民聞之，大喜，屠屈出律軍，以復昔日之仇。屈出律亡至巴達克山，山险峻，失路，爲回民所獲，獻與曷思麥里。哲別斬之，以其頭視喀什噶爾、押兒牽、斡端，三城皆降。西遼遂亡。
## 家室

*父 太陽汗拜不花
*子 敞溫
*孫 抄思
## 據

分類:遼本紀
少翁

**少翁**，西漢齊國人，方士。
## 生平
元狩四年，少翁以善鬼神之術得見漢武帝。帝有所幸王夫人，夫人卒，少翁以方術蓋夜致王夫人及竈鬼之貌云，天子自帷中望見焉。於是乃拜少翁為文成將軍，賞賜甚多，以客禮禮之。按，少翁之見上，《冊府元龜》以為建元元年事。《史記》〈孝武帝本紀〉〈封禪書〉《漢書·郊祀志》皆載：少翁伏誅次年，武帝大赦。據《漢書·武帝紀》《資治通鑑》，武帝此赦，蓋元鼎元年五月事。則少翁歿於元狩六年。而王夫人之卒，先之一歲有奇。

文成言於帝曰：「上即欲與神通，宮室被服不象神，神物不至。」乃作畫雲氣車，及各以勝日駕車辟惡鬼。又作甘泉宮，中為臺室，畫天、地、泰一諸神，而置祭具以致天神。居歲餘，其方益衰，神不至。乃為帛書以飯牛，佯弗知也，言此牛腹中有奇。殺而視之，得書，書言其怪，天子疑之。有識其手書，問之人，果偽書。於是誅文成將軍而隱之。

## 典故
欒大，方士也，膠東宮人。故嘗與少翁同師，已而為膠東王尚方。而樂成侯姊為康王后，毋子。康王死，他姬子立為王。而康后有淫行，與王不相得，相危以法。康后聞文成已死，而欲自媚於上，乃遣欒大因樂成侯求見言方。天子既誅文成，後悔恨其早死，惜其方不盡，及見欒大，大悅。欒大言曰：「臣常往來海中，見安期、羨門之屬，顧以臣為賤，不信臣；又以為康王諸侯耳，不足與方。臣之師曰：『黃金可成而河決可塞，不死之藥可得，仙人可致也。』然臣恐效文成，則方士皆掩口，惡敢言方哉！」上曰：「文成食馬肝死耳。」時人以馬肝能死人，厥有此言。遂成典故曰「文成食馬肝」。後封五利將軍，終亦獲罪伏誅。
## 軼聞
《漢武故事》識少翁爲李少翁，二百歲，貌若童子，殊見信任於武帝。謂於帝曰：致意太一，乃能升天，至於蓬萊。然既歷一年許，道術未靈驗。李夫人死，少翁自稱能招魂，夜張燈燭、設帷帳、陳酒肉，使武帝自帷中望見李夫人，而不得近觀。《漢書·外戚列傳》《冊府元龜》亦載少翁爲李夫人招魂事。謝觀，唐人也，能文，亦據此作《招李夫人魂賦》。然少翁既歿數年，李夫人乃卒，疑即王夫人事而訛矣。

《漢武故事》載，少翁既伏誅一月有餘，有使者自關東歸，適會之漕亭。使者及闕，言之，武帝疑。發其棺，無所見，惟見竹筒一枚。遣人追尋，亦無蹤跡。

## 援例
班固《西都賦》：「騁文成之丕誕，馳五利之所刑。」溫庭筠《馬嵬驛》詩：「甘泉不得重相見，誰道文成是故侯。」楊億《漢武》詩：「力通青海求龍種，死諱文成食馬肝。」

漢成帝永始三年，成帝好鬼神、方術。涼州刺史谷永舉少翁、欒大等例，以勸阻之。上善其言。

唐宣宗大中十一年九月，宣宗欲迎羅浮山處士軒轅集，諫官勸阻之，帝猶謂崔慎由曰：「為吾言於諫官，雖少翁、欒大復生，不能相惑。」

宋真宗天禧間，朱能獻《乾祐天書》。給事中、知垧州孫奭上書，舉少翁帛書餵牛事，斥朱能，以為奸憸小人，妄言祥瑞。

## 引據

分類:漢列傳
遼肅祖

**遼肅祖昭烈皇帝**諱**耨里思**，唐契丹迭剌部夷離，耶律涅里之曾孫。遼懿祖薩剌德之父，遼太祖耶律阿保機的高祖父也。松漠都督李懷秀之部下，遣將只里姑、括里，大敗范陽節度使安祿山於潢水。乾統三年十一月，天祚帝追尊之為昭烈皇帝，廟號肅祖。
## 家室
### 子
耶律洽慎，字牙新，迭剌部夷離

遼懿祖 庄敬皇帝 耶律薩剌德

耶律葛剌，字古昆

耶律洽禮，字敵輦
## 據

分類:遼本紀
黑森

**黑森**者，德國聯邦州也，在國西。府威斯巴登，至大邑法蘭克福也，威斯巴登次之。臨北萊茵-西法倫、下薩克森、圖林根、拜仁、巴登-符騰堡、萊茵蘭-普法爾茨。
波剌黑·哈只卜

**波剌黑·哈只卜**者，後西遼開國之君也。

波剌黑本西遼契丹人也。西遼敗於花剌子模，俘波剌黑（一曰西遼亡國，波剌黑西走，花剌子模納之），蘇丹識其才，令其侍加禿丁。一二二四年，立後西遼於克爾曼。

分類:遼本紀
乙醚

縮圖|二乙醚之構
**二[[烷基|乙基]][[醚]]**者，略謂之**乙醚**，官品也。式作（C2H5）2O，乃一氧原子並二乙基而得。

## 性
常現液態，極易揮發，易燃。以其味甜，古煉金術士常謂之**矾石之甜油**。久置空氣中，則過氧化物生焉。可作溶劑，亦可施於麻醉。
優伶

**優伶**亦稱伶人、戲子，今謂「演員」。謂飾於戲劇者。

## 另見
*影視
*電視劇

分類:影視
*
耶律仁先

**耶律仁先**，字**糺鄰**，小名**查剌**，孟父房之後，南府宰相燕王耶律瑰引之子，遼國名臣，官至於越也。
## 傳
### 生誕
開泰二年生。
### 使宋
重熙十一年，遷北院樞密副使。時逢宋請增歲幣銀絹以易謂十縣之權，仁先與劉六符使宋，仍守歲幣書以「貢」字，然得宋之辭也。仁先曰：「前晉報吾遼之恩，割地獻，周強取，是非，如何為利，所以為害，了了分明也。」宋官無以對。乃議增銀十萬兩、絹十萬匹，仍稱「貢」焉。耶律仁先歸，為同知南京留守事。
### 討西夏
十三年，遼興宗伐西夏，留耶律仁先鎮邊。既而召為契丹行宮都部署，耶律仁先奏請復王子班郎君及諸宮之役也。十六年，遷北院大王，奏今兩院之籍戶多而富，請免由它府之來助役，遼興宗納其言。

### 誣貶
清寧初，耶律仁先為南院樞密使。遭耶律化哥誣，貶為南京兵馬副元帥、守太尉，改隋王。六年，耶律仁先復為北院大王，百姓行數百里往迎，如見父兄也。時南院樞密官耶律涅魯古、蕭胡睹等嫉之，請遼道宗耶律洪基使耶律仁先為西北路招討使。耶律乙辛奏曰:「仁先為舊臣，德冠一時，不應補京外官也。」又拜為南院樞密使，改封許王。
### 平叛
九年七月，遼道宗獵於太子山，耶律良奏耶律重元反，上召耶律仁先與之論也。耶律仁先曰：「耶律重元兇毒，臣固疑之久。」遼道宗命仁先捕重元，耶律仁先出，並謂上當備之。耶律仁先未及披掛，耶律重元已來攻行宮也。遼道宗欲往南、北院去，仁先曰：「陛下若撇下從獨出，賊必在後，且南、北院大王之心亦不可知也。」耶律仁先之子耶律撻不也曰：「上其意豈能違之？」仁先怒，乃打其首之。遼道宗悟耶律仁先之意後，乃以討賊之事悉付之理。耶律仁先乃將馬車列為營，拆開行馬，作為兵器，耶律仁先將屬吏近侍三十餘騎結陣於行馬外。及至交戰，賊眾多降。耶律涅魯古中流矢墜馬，為耶律仁先生擒，耶律重元創而退。耶律仁先謂五院部蕭塔剌之所居近，亟召之，分遣合諸軍也。黎明時分，耶律重元帥奚二千人攻行宮，蕭塔剌之兵適至。耶律仁先料賊勢不能久，俟其餒時再行攻之。遂負壘陣,伺間奮擊,賊眾崩潰,耶律仁先率兵追殺廿餘里,耶律重元與數騎遁之。遼道宗攜耶律仁先之手，因言曰：「此亂平，皆汝之功。」遂加仁先為尚父，進封宋王，為北院樞密使，而親為之製文以褒，又詔畫《灤河戰圖》，以表其功也。
### 邊境得安
咸雍元年，耶律仁先賞加於越，改封遼王，與耶律乙辛同知北院樞密。耶律乙辛恃寵幸，違法行事，耶律仁先嘗止之，是以見忌，出貶為南京留守，改封晉王也。耶律仁先卹煢，禁絕奸惡，宋聞風震懾服。論者謂自於越耶律休哥後，可令宋人畏服之，惟耶律仁先一人也。

八年，耶律仁先卒，時年六十，遺命家人薄葬之。
## 家室
### 父
耶律瑰引，燕王，南府宰相。
### 弟
*耶律義先，封富春王，官至惕隱。
*耶律信先，官南面林牙。
### 子
耶律撻不也，官至侍中，諡曰貞愍。
## 引據
《遼史·卷九十六·列傳第二十六》
## 注

分類:遼列傳
色情

**色情**，所以描繪勾勒，激發生殖之欲。色情之為形也，無靜無動：或文字，或圖畫，或影戲。至民群物論，多以為非禮，且致遠恐泥。而色情之畛域也，因時序而遷。

## 引據

## 兼查
*交合戲
*男子色情

分類:色情
介子推

**介子推**者，晉之賢臣也。初，文公重耳亡於外，子推從之。至衛，鳧須盜公資糧，野無給，公飢甚，子推乃剮股予之，曰此雀肉，公乃食。及公立，知其賢，欲引之爲官，辭奉老母不就，隱於綿山，至死不復見。
分類:周列傳
祁彪佳

**祁彪佳**，字**幼文**，號**世培**，绍興山陰人也。

幼聰而敏，六歲能誦帝王名。年十七，舉於鄉里。天啟二年壬戌科第三甲賜同進士出身，次年任興化府推官。郡兵以稽餉嘩於藩司，挺身往諭，刻期給餉；皆斂手不敢動。復令自推為首者，縛送藩司治之；眾皆帖服。

## 生平
藏書家祁承㸁之子，自幼聰敏，六歲能誦帝王名，明天啟二年進士，次年任福建興化府推官。

崇禎四年，升任右僉都御史，巡按蘇松，後受權臣排斥，家居八年，至崇禎十四年方復官。崇禎九年，鄧氏與友王金如為治地方瘧疾，共主持設局施藥。崇禎十四年起為河南道御史。崇禎十七年任南京巡按。

清兵入浙，任蘇松總督，駐節杭州抵禦清兵。是年五月，祁與史可法等決計定策，以禦清兵。弘光元年夏，大清兵入浙，檄諸绅投揭。祁彪佳聞，語夫人商氏曰：「此非辭命所能却。若身至杭，辭以疾，或得歸耳」。陽為治装將行者；家人信之，不為意。弘光元年五月，清兵破南京，然者，是年閏六月初六日晨，於杭寓山花園蓮花池內自殺殉節，有絕命詞：「圖功為其難，潔身為其易。吾為其易者，聊存潔身志。含笑入九原，浩然留天地。」祁氏「澹生堂」藏書亦從此散出，多為黃宗羲、呂留良所有，部分歸杭州趙氏小山堂，餘則散入坊間。

## 家
*其父祁承㸁，知長洲縣，有惠政。
**夫人商景蘭，吏部尚書商周祚之女。
***長子祁同孫，早逝
***次子祁理孫，字奕慶，有文譽。
***幼子祁班孫，字奕喜，有文譽。
***幼女祁德茞，字湘君，年十三四，韶慧絕人。其哭父詩有句云：「國耻臣心在，親恩子報難」。時盛稱之。

## 攷

### 著
*計六奇：《明季南略》卷之十，浙紀
沈廷揚

**沈廷揚**，字**季明**，號**五梅**，崇明人。

為人多智，好談經濟。崇禎中，以海運策干時見用，加光禄寺少卿。

福王朱由崧立，命以原官督餉，饋江北諸軍。疏请海運百艘，可改充水师；沿江招集簡練，愿統之以成一军，為長江之衛。不報；但命運米十萬餉吴三桂軍。清兵下江南，沈廷揚航海入浙。

魯王監國，加户部侍郎兼右佥都御史，總督浙、直，令由海道以窥三吴。時田仰為相，忌之；乃至舟山依黃斌卿。

時經略洪承疇與之有舊，使人說之薙髮。問誰使汝來？曰：『經略』。沈廷揚曰：『經略死松山之難久矣，安得有其人』！承畴知不可屈，遂與部下十二人同日被刑死。其親兵六百人，斬於蘇之娄門，無一降者；時比諸田横之士云。葬蘇州虎丘五人墓西。

## 贈諡
南明永曆帝贈戶部尚書。

清乾隆中，追諡忠節。

崇明學宮西，建沈忠節公祠祀之。

## 釋
*計六奇：《明季南略》卷之十，浙紀
錢肅樂

**錢肅樂**，字**希聲**，號**止亭**，一號**虞孫**，浙江寧波鄞縣人。

崇禎十年丁丑科第二甲賜進士出身，授太倉知州，嘗兼攝崇明、崑山兩邑事。

崇禎十五年，入為刑部員外，尋丁艱。

明弘光元年，南京破，因遂與鄭遵謙、孫嘉绩、陳函煇等会师江干。浙直历授公佥院、副院、少司马，皆辞；戮力军中者一年。

明隆武二年，錢塘失守，携家入海。

閩中復授公副院；公至，則延平已破，復遁迹海岛中。

明永曆元年，鄭彩治兵海上，福建起兵；錢肅樂得復以掌邦政召，乃與熊汝霖、馬思理、沈宸荃、林垐、吳锺峦]]等协力任事。

明永曆二年，戊子，加阁衔。見國勢日蹙、藩镇骄悍，忧愤成疾，卒于海外之琅琦山。遺命以明朝員外冠服殮，故仍稱員外云。

## 釋
*計六奇：《明季南略》卷之十，浙紀
柳惔

**柳惔**，字**文通**，河東解人，諡**穆**。南朝宋大明六年生。柳世隆次子。世隆，齊司空。惔嘗居官於梁。平生好學，善作文。宋昇明三年，蕭賾爲中軍大將軍，命柳惔爲參軍，轉主簿。家人未嘗見其喜怒。梁天監六年殁。

柳惔著《仁政傳》及《諸詩賦》，粗有辭義。有文集《柳惔集》二十卷。子柳昭，或作柳照，官至中書郎，襲爵曲江侯。《梁書》曰：「昔竇融以河右歸漢，終爲盛族；柳惔舉南鄭響從，而家聲弗霣，時哉！」

## 引據

分類:南朝列傳
何異

**何異**，字**同叔**，撫州崇仁人。紹興二十四年進士，調石城主簿，後任知萍鄉縣。开禧二年，知潭州。嘉定元年，召爲刑部侍郎。

異有詩名，所著《月湖詩集》行世。又別著《中興百官題名》五十卷，《月湖信筆》三卷。蓋生平俸禄，多用買山、市書，建有「浮石山庄」「麻姑山房」以藏書。

《宋史》曰：何異篤實君子，而切諫光宗朝重華宫。
## 引據

分類:宋列傳
氯酸鉀

**氯酸鉀**（式書**[[鉀|K]][[氯|Cl]][[氧|O]]<sub>3</sub>**），氯酸之鉀鹽也。味咸，稍具毒性。
縮圖|夫一氯酸根並一鉀離子，即為氯酸鉀也。
縮圖|氯酸鉀之貌
## 性
乃強氧化劑是也，共磷、硫、強還原劑、官品之類即易爆炸，故可用以製炸藥也。灼之，則生氧氣，然此製法危矣。
科皮亞波

縮圖
**科皮亞波**（西班牙語：**Copiapó**）者，智利阿塔卡馬大區府也。口十二萬餘。少雨，瀕阿塔卡馬磧。

分類:智利地方志
檀君紀元

**檀君紀元**，簡稱**檀紀**，所以紀年，而本乎朝鮮傳說也。按三韓神話，檀君降世，朝鮮茲立。厥立此曆法，以銘其功。西元後之年，加以二千三百卅有三，乃得檀紀。

方韓新獨立，嘗用大韓民國紀年，旋用此曆，又以陰曆十月初三為開天節。及至西元千九百六十二年，更立新憲法，行第三共和制，代以西曆。
疊氮化合物

**疊氮**者，離子或官能團也。三氮成鏈，其間共以雙鍵或單鍵，為擬鹵素焉。疊氮化合物性不穩，多易爆而具毒性，故需慎處之。
縮圖|疊氮根離子之構

## 無官
夫非官疊氮化物者，乃疊氮酸及其衍生物也。裂解則可得其單質：
2AgN3→3N2↑+2Ag
亦有生其氮化物者：
3LiN3 → Li3N + 4N2↑
疊氮化鈉可施與安全氣囊，疊氮化鉛則可起爆也。
徐傍興

**徐傍興**者，臺灣屏東人也，客家裔，事醫，嘗立美和中學。

## 生平
縮圖|屏東縣內埔鄉美和村徐家夥房（徐傍興祖屋）
傍興誕於明治四十二年，先是，入內埔公學校，而升州立高雄中學，亦總督府臺北醫學專門學校卒業。昭和六年，與邱氏婚，有子女六者。。

十九年，得臺北帝大博士；二十年，二戰終，為帝大附屬病院第一外科主任，惟民國三十九年辭之，自立其業，曰徐外科醫院

五十年，立美和高級中學，任董事長并校長，六十年，復立美和青少棒，六獲寰宇賽魁選。七十三年，傍興卒，年七十有六。

## 家族
* 父：徐友祥
* 母：邱華妹
** 妻：邱壬妹
*** 長女：徐麗英
*** 次女：房徐蕙英
**** 外孫女房滋寧、房律思
*** 冢子：徐旦隣
*** 么女：徐美英
*** 次丁：徐於菟
*** 么子：徐齊隣

## 參考文獻
* 臺灣客家電視台，徐傍興先生年表

分類:日治臺灣列傳
分類:中華民國醫者列傳
分類:屏東縣列傳
陳寅恪

**陳寅恪** ，字**鶴壽**，江西義寧人，世稱義寧先生。光緒十六年生。父陳三立，即散原先生。祖父陳寶箴。幼承家學，經史、墳典無不遍涉，用力甚勤，俞大維言其《十三經》泰半能誦。

及長，年十六，東渡日本求學。嗣後學於泰西德、法、瑞士。是時放洋諸生頗有好為淫樂之事，唯寅恪律己不逾矩，為人稱焉，寧國府門前之石獅也。民國四年歐戰起返國。八年赴美哈佛大學，習梵、巴利文。

民國十四年回國，任清華大學國學院導師，時人云清華四大導師，遍授佛學、文學、隋唐史。

三十八年，未隨胡適至臺，遂留嶺南，任教中山大學。四十五年，偶聽陳端生《再生緣》起興，撰《論〈再生緣〉》，自費刊行。唯手稿傳至中外，新亞書院學生余英時發其心曲，然使中外議論紛紜。康生、郭沫若論其書事，使書出版無期。

五十八年十月七日，逝於廣州，其妻逝於十一月廿一日。

分類:中華民國列傳
分類:中華人民共和國列傳
分類:江西省列傳
遊族網絡

**遊族網絡**，為中國電子遊戲公司。肇乎西元二〇〇九年，董事獨林奇一人。

公元二〇一五年遊族公司宣其戲《大將軍》時，用之網易公諸，而不自網易得授之戲《公莫慌》之羽、趙雲、貂蟬、仁等之象，於網易者難後，遊族嘗於是年九月公謝焉。因計，類之遊族疑似盜人夫或疑似虛明之例，此外二起，有少六起。

## 據

## 他典
*遊族網絡

分類:中華人民共和國企業
分類:中華人民共和國電子遊戲
下薩克森

**下薩克森**者，德國聯邦州也，在國西北，臨海，西與荷蘭接，圍不來梅州。地廣袤，轄地四萬七千六百餘平方公里，次巴伐利亞，居國二焉。府漢諾威。
北萊茵-西法倫

**北萊茵-西法倫**，德國聯邦州也，在國西。口逾千八百萬，乃德國口至眾州也。幅三萬四千八十平方公里，府杜塞爾多夫。臨比利時、荷蘭。
萊茵蘭-普法爾茨

**萊茵蘭-普法爾茨**者，德國一州也，在國西南萊茵河中游。先十九世紀乃黑森大公國萊茵領地及巴伐利亞王國普法爾茨領地。府美因茨。臨盧森堡、法國。
馬關條約

縮圖|春帆樓，定約之處
《**馬關條約**》，日文稱《**[[下關市|下關]]新約**》、《**日清媾和條約**》。中日兩國訂於光緒廿一年。

光緒廿年，甲午之役，日本大破北洋水師，又敗清軍於朝鮮。廿一年，清欲媾和，遂遣傅相李鴻章赴日。

鴻章至春帆樓，遇刺於途，為銃所射，未中要害。日本懼鴻章未議而返國，示終戰之願，亟訂約。定廢朝鮮朝貢之責，諸城開埠；割遼東、臺灣、澎湖予日本。並賠銀二億兩。

分類:光緒紀事
分類:明治紀事
劉政會

縮圖|右|劉政會
**劉政會**，滑州胙城人，齊中書侍郎劉環雋之孫，唐大臣，凌煙閣功臣一也。

## 傳
隋大業中，劉政會為太原鷹揚府司馬，隸太原留守李淵麾下。

高祖欲起時，副留守王威、高君雅知高祖欲謀反，甚欲先發為煬帝除此害。高祖子世民「惡人先難」，遣政會至太原議事廳先告威、君雅二人反，因機囚斬二人焉。

高祖起兵，自領大將軍，以政會為府戶曹參軍。長安既平，高祖進丞相，以劉政會為府掾也。

武德初，劉政會除衛尉少卿，留守太原，經略後方，其貢大矣。其間，劉政會雖為劉武周所虜，猶不忘密告高祖敵情。後歷官刑部尚書，光祿卿諸職，封邢國公也。

貞觀之初，劉政會轉洪州都督，賜食邑三百戶。九年，劉政會病卒，贈民部尚書，追改渝國公，諡曰襄，後與殷開山同配高祖廟庭也。

## 宗族
### 祖
劉環雋，齊中書侍郎。

### 子
*長子：劉玄意，襲渝國公，尚太宗第三女南平公主，官至汝州刺史。
*次子：劉奇，官至天官侍郎，嘗舉張鷟、司馬鍠為監察御史，後被酷吏誣死。

## 引據
*《舊唐書·卷五十八·列傳第八》
*《新唐書·卷九十·列傳第十五》

## 注

分類:唐列傳
男色戲俳優

男色之戲，與其演者，謂之**男子色情戲俳優**。漢地俗呼之「男優」。是詞也，固日人所以謂於歡合之戲。

## 俳優表
### 中國
* 包晗（Eric east）
* 成昊
* 江浩然
* 王瀚（Lucio）
* 肖邦（BEN）

### 日本
* 青山健二
* Akiya（アキヤ）
* 伊川貴洋（勇次）
* 池内裕太
* 市原浩太郎
* イツキ
* 内野英明
* 瑛斗
* 大井
* 大西陽平
* 岡田修司
* 小口幸太
* 工藤敦志
* 櫂
* 楓
* 一真
* 奏多
* 木村徹平
* ケイジ
* ケイタ
* ゲンキ
* 健吾
* 健司
* KENTO
* 賢人
* 酒井孝弘
* 桜井柊真
* 佐々木翔
* サトル
* 灼熱君
* シュウ
* 瞬
* 翔（SHO）
* 翔斗
* シンジ
* 杉浦正人
* 杉浦省吾
* 鈴木尚斗
* 昴
* 蒼介
* 颯太
* タイガ
* 大樹
* 高嶋隆盛
* タカミチ
* 拓馬
* タクヤ
* 竹内優
* 達也
* 津幡
* 徹平
* 戸越
* トモヒコ
* 智也 （COAT）
* 長野雅斗
* 奈義（NAGI）
* 夏樹
* 白昼君（省吾／ラグビー部員テツ）
* 秀人
* 平山大貴
* 楓真
* 腹筋メイン
* 保坂達也
* 本田雄士
* 真
* 真崎航
* 将人
* 三木慶太
* 岬翔太（ショウタ）
* ミチル
* 向井陽太
* 武藤健
* 大和
* ユウキ（BRAVO）
* 雄介
* 悠斗
* ユウマ
* ユウタ
* Yoshinori
* 裸海メイン
* リュウジ/Ryuji
* 涼（RYO）
* 凛太
* 竜二
* 渉
* ワタル
### 美國
* 比利海靈頓
* Brent Corrigan
## 兼查
*男子色情
*男子色情戲
*同性戀

## 據


分類:影視
分類:色情
分類:斷袖
分類:優伶
電椅

**電椅**，刑也。令死囚坐其上，通電，俾速死。行於美國。

索思威克氏肇電椅之形。索氏嘗傭於愛迪生，而愛氏亦嘗措意焉，又與作此椅。西元一八八九年一月一日，許以爲刑，用交流電。
## 引據
喜羊羊與灰太狼

《**喜羊羊與灰太狼**》，中國動畫也，原創動力作之。西元二〇〇五年始映。
## 其事
有草原謂青青者，其間有村曰羊村，群羊所居處也。其首爲慢，從者曰喜，曰美，曰懶，曰沸，曰暖。不期有狼曰灰者并妻紅至原，居狼堡，欲捕羊而食，然終不得，多爲羊戲而去。雖然，灰鍥而不捨，屢敗屢戰。
## 人物
### 羊
;喜羊羊（聲：祖晴）
:喜者，羊之聰惠者也。每灰至，必能以法驅之。
;美羊羊（聲：鄧玉婷）
:美者，羊之美麗者也。
;懶羊羊（聲：梁穎）
:懶者，羊之怠惰者也。性懶，貪食。
;沸羊羊（聲：劉紅韵）
:沸者，羊之健壯者也。性剛毅。
;暖羊羊（聲：鄧玉婷）
:暖本盤羊，入綿羊村，爲羊校之班長。
;慢羊羊（聲：高全勝）
:慢長羊村，德隆望尊。每思忖時，有草自頂而出。
;軟綿綿（聲：李團）
:軟者，群羊之祖也。《牛氣衝天》云其形銷，寄靈於蝸牛。
;智羊羊（聲：張琳）
:智者，喜之父也，科學家。
;麗羊羊（聲：梁穎，歌：郭易）
:麗者，喜之母也，樂伶也。
;冰冰羊（聲：趙娜）
:冰者，智、麗之養女，喜之義妹也。

### 狼
;灰太狼（聲：張琳）
:灰者，狼之堅忍者，第七十七代狼王也。祖乃武大狼。
;紅太狼（聲：趙娜）
:紅者，灰之妻也。每使灰捕於村，不得之時定待以平底鍋。
;小灰灰（聲：梁穎）
:小灰灰，灰紅之子也。性善，多與羊爲友。
;武大狼
:武者，群狼之祖也，初代狼王。爲羊所戲，啖石而崩。
### 他
;瀟灑哥（聲：祖晴）
:瀟灑哥者，古古怪界之先知也。
;黑大帥（聲：高全勝）
:黑大帥者，瀟灑哥之弟也。
;包包大人（聲：高全勝）
:包包大人，青青草原之長也。

## 章回
自二〇〇五年始，有動畫計三十有八，悉載於左。
*曰《喜羊羊與灰太狼》，自二〇〇五年八月三日始播於杭州電視臺少兒頻道，後改浙江衛視，二〇〇九年播迄，有章五百三十。
*曰《羊羊運動會》，二〇〇八年十二月廿三日首播於中國中央電視臺十四套暨少兒頻道，以志其歲北京奧運者也，凡章六十。
*曰《羊羊快樂的一年》，自二〇一〇年五月一日始，播於浙江衛視，章恰計百。
*曰《喜羊羊游世博》，二〇一〇年八月一日播於百視通也，志是歲上海萬博，凡章二十。
*曰《奇思妙想喜羊羊》，二〇一一年七月一日始播於浙江衛視，凡章六十。
*曰《給快樂加油》，二〇一一年十月十五日始於浙江衛視播，凡章百也。
*曰《競技大聯盟》，二〇一二年六月卅日於浙江衛視始播，志其年倫敦奧運，《羊羊運動會》之續也，有章六十。
*曰《開心日記》，二〇一二年十二月八日始播於浙江衛視，章六十。
*曰《開心方程式》，二〇一三年七月廿六日於央視一套暨綜合頻道始播，述羊狼賽車故事，計章六十。
*曰《懶羊羊當大厨》，二〇一三年十二月廿日始播於央視一套，以庖事爲綱，凡章五十有二。
*曰《羊羊小心願》，二〇一四年七月卅日於金鷹卡通衛視首播，述草原萬物爲願而次第圓之也，章六十。
*曰《衣橱大冒險》，二〇一四年九月四日始播於金鷹卡通，計章六十。
*曰《媽媽樂瘋狂》，二〇一五年二月十二日於金鷹卡通始播，其間紅喪其憶而終以肴醒之，《懶羊羊當大厨》之續也，章六十。
*曰《洋洋得意喜羊羊》，編集前卷而成也，計章三百六十五。
*曰《原始世界歷險記》，二〇一五年八月十七日始於金鷹卡通播，續《羊年喜羊羊》而述羊狼反昔之事，凡章六十。
*曰《嘻哈闖世界》，二〇一六年一月十五日而始播金鷹卡通，其間慢爲「嘻哈火車」，灰爲「天狼號」，羊狼皆變小若蟲豸，乘諸蟲處，羊運能量種子之樹頂而狼欲奪之也。章六十。
*曰《羊羊小偵探》，二〇一六年七月九日於央視十四套首播也。有探曰牧牧，視事青青草原，喜、灰輔之，察獄於原。章六十。
*曰《智趣羊學堂動植物篇》，章二十六。
*曰《智趣羊學堂運動篇》，章二十六。
*曰《漫鏡頭》，章六十。
*曰《深海歷險記》，《嘻哈闖世界》之續也，二〇一七年一月九日於金鷹卡通始播，羊狼以車爲艇，潜諸海，集「海洋之星」欠片也。章凡六十。
*曰《嫁人就嫁灰太狼》，章二十四。
*曰《發明大作戰》，二〇一七年七月十二日於金鷹卡通首播，言慢亡其爲物之力，遂求妙多多於發明星球事也。章六十。
*曰《智趣羊學堂之地球嘉年華》，章二十六。
*曰《智趣羊學堂之羊羊游世界》，章二十六。
*曰《奇幻天空島》，《嘻哈闖世界》再續也，二〇一八年一月廿七日起播於金鷹卡通，羊狼之天，散各雲城，以喜踪爲綫，逐一尋之，終反青青草原也。凡章六十。
*曰《智趣羊學堂之奇幻成語書》，章二十六。
*曰《智趣羊學堂之羊羊來尋寶》，章二十六。
*曰《羊村守護者》，自二〇一九年一月十八日始播於金鷹卡通，《發明大作戰》之續也。二十六日終，自此狼羊之戰不復，以禮而和。
*曰《跨時空救兵》，二〇一九年七月十二日至廿一日映於金鷹卡通，兼映諸網。續《嘻哈闖世界》至四，兼續《羊村守護者》，憶舊作。
*曰《奇趣外星客》，再續《羊村守護者》。智、麗行於寰宇，蜾蠃一牂曰冰。且臣細菌大王，不虞見凍，遣冰青青草原，俾尋喜，偕距細菌大王。始映金鷹卡通兼諸網於二〇二〇年一月十日，而終于十九日也。
*曰《異國大營救》，《羊村守護者》再續也，始映金鷹卡通兼諸網於二〇二〇年七月十七日。
*曰《羊羊趣冒險》，則羊狼縮微，處乎蟲豸間，始映金鷹卡通兼諸網於二〇二〇年八月一日。
*曰《筐出勝利》，云草原籃球賽事，始映金鷹卡通兼諸網於二〇二一年一月二十二日。
*曰《决戰次時代》，映金鷹卡通兼優酷芒果於二〇一六年七月九日，四《羊村守護者》，事接《筐出勝利》，則喜、灰至於未來事。
*曰《羊羊趣冒險2》，再續《羊羊趣冒險》，始映金鷹卡通兼諸網於二〇二一年十一月二十六日。
*曰《奇妙大營救》，五《羊村守護者》，《異國大營救》再續也，始映金鷹卡通兼諸網於二〇二二年七月十五日，而終于廿九日也，凡章六十。
*曰《勇闖四季城》，續《羊村守護者》至六，始映金鷹卡通兼諸網於二〇二三年一月六日，而終于二十日也，凡章六十。

蓋凡電影者，動畫計七，曰《牛氣衝天》，曰《虎虎生威》（粵港謂《虎膽羊威》），曰《兔年頂呱呱》，曰《開心闖龍年》，曰《喜氣羊羊過蛇年》，曰《飛馬奇遇記》，曰《羊年喜羊羊》，自二〇〇九己丑至乙未每歲除而映，號以生肖；真人者計二，曰《我愛灰太狼》，曰《我愛灰太狼二》，各自映於壬辰與癸巳之夏。丙申至今之休電影者，乙未無利也，將養晦而映八於二〇二二年。其八名《筐出未來》，續《筐出勝利》者也。
刀劍神域

東瀛俗間之說部，有曰《**刀劍神域**》者，日人川原礫撰，阿部久配其畫。平成二十一年四月，電擊文庫始刊其書。書敘虛擬實境之事，衍爲動畫、漫畫、遊戲甚多。

## 緣起
西曆二千又二十二年，有匠人茅場晶彥，造奇器，曰「細筋之械」，狀如兜鍪。人若戴之，則神魂離體，遊於虛境，五感如真，謂之「完全潛行」。以此遊於「刀劍神域」之中，宛若置身異界。

## 其事
### 艾恩葛朗特篇
初，少年桐谷和人，號「桐人」，試遊是界。方酣欲退，不得，後知茅場之封其出路，以此界爲籠，囚萬人於其中。茅場宣曰：「浮遊城『艾恩葛朗特』凡百層，不登百層之巔，不得歸。若死於界內，或強解兜鍪於界外，則微波發盪，腦毀人亡。」衆皆譁恐。

桐人素知其機，乃仗劍獨行，號「封弊者」。歷死生，識結城明日奈，相與締盟，結爲連理。後於七十五層，桐人識破茅場之化身，與之決戰。雖兵解，然以意志凌駕系統，終刺茅場。茅場感其志，釋衆囚，此界遂崩。
### 妖精之舞篇
桐人既歸，體癒。然亞絲娜久不醒。後知亞絲娜父之部屬曰須鄉伸之者，囚亞絲娜及三百遺民於別界「妖精國」，欲改其腦識以爲妻。桐人復入其界，得義妹直葉之助，衝凌世界樹。茅場殘識以此界之神再現，予桐人權柄。桐人遂斬須鄉，救亞絲娜歸。常世之中，須鄉亦伏法。
### 幽靈子彈篇
越一載，有司菊岡氏，託桐人查「銃火界」疑案，謂有「死銃」者，能於界內殺界外之人。桐人遂化身入局，得女傑詩乃之助，共破之。
### 斷鋼聖劍篇
桐人偕其妹直葉、亞絲娜、詩乃等諸友，復遊「妖精國」。聞幽冥界有寶劍曰「斷鋼」，乃往探之，歷險阻，終獲神兵。
### 聖母聖詠篇
後有「絕劍」優紀，身患絕症，技壓羣雄，與亞絲娜交厚，臨終託以後事，其情甚哀。
### 愛麗絲篇
未幾，桐人預官府密謀之猷，曰「愛麗絲計畫」，遭舊仇暗算，中絕毒，命懸一線。乃臥於器中，神遊「地底異界」以養元神。遇少年尤吉歐，共學劍術，伐妖樹，討祭司。血戰之中，尤吉歐殞命，桐人傷神失智。久之，神魂方復，終平界內之亂，儼然再世矣。
### 混一之環篇
近者，諸界忽變，融爲「混一環界」，桐人復偕諸友，重整旗鼓，以此圖存云。

## 人物
* 桐人，
** 劍術通神，號「黑衣劍士」。性堅毅，多奇謀。
* 亞絲娜，
** 世家女也。號「閃光」，與桐人爲神仙眷侶。
* 結衣，
** 本爲幻界之精靈，後認桐人、亞絲娜爲父母。
* 莉法，
** 和人義妹，善劍道，亦入幻界助兄。
* 詩乃，
** 銃火界之射手，善百步穿楊，與桐人亦師亦友。
* 愛麗絲，
** 異界之騎士，秉正氣，與桐人有生死之誼。
* 尤吉歐，
** 桐人異界之摯友，如切如磋，不幸早夭，人皆惜之。
## 據

分類:平成輕小說
分類:令和動畫
分類:平成漫畫
分類:平成動畫
指尖陀螺

**指尖陀螺**者，童玩也，可由銅造，亦有以鋼、鈦、塑料造者。狀扁平，而有軸承乎其中，雙指捽其軸而旋之。

有販此者曰：玩此陀螺，可釋壓力，更甚者，可助焦慮患者。專家則有認同者，亦有曰恐更離散注意力耳。
## 據
夏洛特

《**夏洛特**》者，日本動畫也，Key與P.A. Works共作之，麻枝准爲之編劇，初映於平成二十七年七月五日，至九月二十七日止。

## 其事
有彗星曰夏洛特者，七十歲近地一回，近時則佈異粒於地，苟接其粒，則得異能。有年少者曰乙坂有宇，幸而得之，而可附他人以頃刻。憑此詐於考試，兼得白柳弓心。後遇友利奈緒，入星之海學園學生會，共尋異能之士。學生會成員，各司其職。

不期一日，妹乙坂步未使崩壞之異能而殁，有宇深恨焉而避世，初獨居於家，後尋釁於郊，且欲試毒，幸得奈緒振之。會ZHIEND歌於日本，奈緒、有宇偕就。有宇突如昏厥暋眩，覺己有一兄，曰隼翼，知兄之異能乃損目而返昔，復知其異能爲奪他人之能。

有宇得其兄，兄已盲也。有宇則奪其異能，歸而救步未。爲絶異能之害，有宇從奈緒之言，游列國而一一奪其異能，並有「歸時則戀焉」之約。其間，有宇幾狂且瘋，然終歸焉，戀於奈緒。

## 人物
;乙坂有宇（聲：内山昂輝）
:男主也，異能乃「掠奪」。
;友利奈緒（聲：佐倉綾音）
:女主也，異能謂匿於一人，常備照相機於傍。
;高城丈士郎（聲：水島大宙）
:學生會成員。好西森柚咲。
;西森柚咲（聲：内田真禮）
:學生會成員，摇滚樂隊How-Low-Hello之主唱也，爲衆所好。本名黑羽柚咲，後改。異能乃「招魂」。
;乙坂步未（聲：麻倉桃）
:有宇之妹也，異能乃「崩壞」。
;黑羽美砂（聲：内田真禮）
:柚咲之姊也。異能乃「生火」。
;乙坂隼翼（聲：小野大輔）
:有宇之兄也。異能乃「返昔」。
;熊耳（聲：竹本英史）
:隼翼之友者也。
;目時（聲：瀨户麻沙美）
;前泊（聲：花江夏樹）
;七野（聲：河西健吾）
;友利一希（聲：興津和幸）
:奈緒之兄也。好音樂，爲科學家所害。
;莎拉·謝恩（聲：澤城美雪，歌：marina）
:後摇樂隊ZHIEND之主唱也，瞽。
;白柳弓（聲：中原麻衣）
:有宇初慕之人也。
;三嶋（聲：民安智惠）
:白柳弓之友也。
;勇氣之少女（聲：布里德卡特·塞拉·惠美）
:北京市朝陽區布衣也，有宇末見之異能者也。異能乃「勇氣」。
;關口伊緒里（聲：水瀨祈）
## 回目

按，特别編收於數字通用光盤並藍光盤第七卷。

## 音樂
劇首者乃「Bravely You」，漢譯則云「勇兮君」。Lia歌之，詞曲作者皆麻枝准。

至於劇尾，則多爲「」，漢言「灼且不落之翼」。是曲亦麻枝准詞之曲之，而多田葵歌之也。

三、四回目，劇尾又不同，乃「」，漢譯云「樂園至矣」，聲西森柚咲者内田真禮歌之，亦麻枝准作詞作曲。

第十三回，劇末亦殊，「」也，即「君之文字」之意，熊木杏里爲之歌，麻枝准詞曲之。

第八回有插曲，How-Low-Hello歌之，名「」，即發熱之日也。麻枝准詞曲，竹下智博編之。

劇中又多插ZHIEND之曲，咸爲麻枝准詞，而光收容兼作曲編曲也。第九回目有「Trigger」「Blood Colour」「Scar on Face」「Adore」，依此序，漢譯謂「扳機」「血色」「顔上傷痕」「思慕」；第十三回，則有「Sinking Ships」，即「沉舟」是也。

## 據

分類:平成動畫
新罕布什爾州

**新罕布什爾州**者，為美國土。在其國東北。地方二萬四千二百一十四平方公里。口百三十四萬餘。
南平公主

**南平公主**，唐太宗三女。母不詳。

貞觀十一年下嫁王珪之幼子南城縣男敬直。按古禮，初歸之婦當見舅姑，惟魏晉以來，禮教弛廢，公主出降，亦不遵此禮。王珪言：『當今主聖，凡事皆禮。吾受公主謁，豈為身榮，所以成國家之美兮。』遂與妻坐上席，命公主行見舅姑之禮，禮成而退。時論皆以為之謂，太宗聞之，亦善。從王珪始，後公主出嫁，有舅姑者，皆行拜之。十三年，王珪病，太宗命公主探望。

十七年，太子承乾欲反，敗，敬直以與太子有交，左遷嶺南，公主遂與敬直離異，改嫁劉政會子玄意，玄意後封渝國公，高宗朝，為汝州刺史，歷洪、饒八州採訪使。 永徽元年薨逝，陪葬昭陵。

## 引據
*《新唐書·公主傳》
*《新唐書·列傳第二十三》
*《新唐書·列傳第十五》
*《舊唐書·列傳第八》
*《舊唐書·列傳二十》
*《資治通鑑·卷第一百九十四》
*《太平御覽》
*《唐會要》
*《貞觀政要》
*《千金翼方》
*《文獻通考·卷二百五十八·帝系考九》
*《通典·卷五十九》

## 注

分類:唐列傳
蕭子珉

**蕭子珉**，字**云璵**，世祖第二十子，繼衡陽元王道度為孫。永明七年，封義安王，後改永陽，永泰元年見害，年十四。以武陵昭王曄第三子子坦奉元王嗣也。

分類:南朝列傳
蕭敷

**蕭敷**，字**仲達**，文帝次子，梁武帝蕭衍之兄也。

## 傳
解褐齊後將軍、徵虜行參軍，輔太子舍人，洗馬，遷拜丹陽尹丞。入為太子中舍人，除建威將軍、隨郡內史也。招懷遠近，黎庶安之，以為前後之政莫之及也。進號寧朔將軍，徵為廬陵王諮議參軍。建武四年，薨。高祖即位，贈侍中、司空，封永陽王，諡曰昭。

天監二年，子伯遊嗣。伯遊字士仁，拜會稽太守，薨，諡曰恭。

## 宗族
### 父母
*父：文皇帝順之
*母：獻皇后張尚柔

### 兄弟
*蕭懿，長沙宣武王，蕭懿及融，齊永元中為東昏所害
*蕭衍，梁武帝
*蕭暢，衡陽宣王，建武中卒
*蕭融，桂陽簡王
*蕭宏，臨川靖惠王
*蕭偉，南平元襄王
*蕭秀，安成康王
*蕭憺，始興忠武王
*蕭恢，鄱陽忠烈王

### 姊妹
*義興昭長公主蕭令嫕
*新安慕公主
*餘姚公主

### 妻
永陽敬太妃王氏，王導七世孫，祖粹，給事黃門侍郎。父王儼，左將軍司馬、壽陽內史。梁天監二年冊拜為太妃。普通元年十一月九日薨，年五十九。

### 子
伯遊，會稽太守、襲爵

## 注

分類:南朝列傳
天衛四

**天衛四**，亦稱**奧伯龍**者，天王星之衛星也。其質、積處天衛之二，質居諸衛星之九。表以冰岩所構，其內或有岩核、冰幔。於核幔之間或有液態水。色暗而紅，幾經小行星客星轟之，得今地勢，坑洞無數，亦有徑達兩百一十公里者也。

一九八六年，宇宙探測器旅人二號掠而考之。
蕭伯游

**蕭伯游**，南梁永陽嗣王，字**士仁**，高祖次兄敷之子。伯游美少年，善言玄理焉。天監元年四月，詔曰：『兄子伯游，雖年識未弘，意尚粗可。浙東奧區，宜須撫蒞，可督會稽、東陽、新安、永嘉、臨海五郡諸軍事、輔國將軍、會稽太守也。』二年，襲永陽郡王。五年，薨，年二十三，諡曰恭。

分類:南朝列傳
第九行星

**第九行星**者，行星之名，維推定而若有者，在太陽系邊緣。其大或倍地球，曰超級地球。

## 史
西元二零一四年，美利堅天文學家處基羅、雪柏察有異：蓋觀乎內歐特雲天體者，其軌皆側於一方，且軌長近日點俱在海王軌外兩倍之處，此非尋常也。故論曰：太陽系之界，蓋有障礙物亂之。

設此障礙物為超級地球，其徑蓋二百五十天文單位，則其重力可左右他星之運行，亦可釋軌道之勢也。迨二零一六年，天文學家貝提金、布朗以六星之軌究之，並以電腦擬之，列其參數。其質蓋十倍於地球，即冥王之五千倍，徑蓋兩至四倍於地球，繞日需一萬五千年矣。
陳伯智

**陳伯智**，字**策之**，世祖文皇帝第十二子。少敦厚，有器局，博涉經史也。

## 傳
太建中，封永陽王。尋拜侍中，加明威將軍，置佐史。尋加散騎常侍，累遷尚書左僕射，出為使持節、都督東揚、豐二州諸軍事、平東將軍，領會稽內史也。至德二年，入拜侍中、翊左將軍，加特進。禎明三年入關。隋大業中，拜岐州司馬，遷國子司業也。

## 引據
《陳書·卷二十八·列傳第二十二》

分類:南朝列傳
分類:隋列傳
覆：異世界生涯自零而始

《**覆：異世界生涯自零而始**》，日本輕小説也，長月達平撰，大塚真一郎配圖。白話譯以「**Re:從零開始的異世界生活**」。初載網絡一隅謂「其爲小説家乎」者，後以西元二〇一四年出版。一六年四月，動畫始映，凡歷六月而畢。
## 其事
菜月昴，固高中生也。一日市歸，忽至異界，初在林檎鋪，突被盜追。愛蜜莉雅並帕克救之。昴助愛蜜莉雅尋物，忽如並爲歹人所殺。然殺而不歿，昴復歸林檎鋪，蓋死亡回歸矣。
## 人物
菜月昴（聲：小林裕介）

愛蜜莉雅（聲：高橋李依）

帕克（聲：内山夕實）

羅茲瓦爾·L·梅札斯（聲：子安武人）

碧翠絲（聲：新井里美）

拉姆（聲：村川梨衣）

雷姆（聲：水瀨祈）
## 引據


分類:平成輕小說

分類:平成漫畫
分類:平成動畫
向宗回

**向宗回**，字**子發**，向經之子，累官相州觀察使也。

## 傳
徽宗立，進拜彰德軍留後。歷領安國、保信、鎮南、保平軍節度使，檢校司空，封永陽、寧海、安康、漢東郡王，開府儀同三司也。崇寧初，有告其陰事者，詔至開封府鞫實，御史中丞吳執中臨問，宗回惶懼，上還印綬，以太子少保致仕焉。言者不已，削官爵左遷郴州。行二日，聞居省咎。逾年，盡還其故官也。

其少驕恣，有小才，嘗權群牧都監，以蕃為賞。出知蔡州，擒劇賊，殲其黨類。歲饑，發廩興力役，飢者得濟，而捨帑廩一新也。欽聖后服除，起奉朝請，繼命止朝朔望也。卒，年六十二，帝制苑中，贈檢校少師，諡曰榮縱。

## 注

分類:宋列傳
侏羅紀

**侏羅紀**，地質年代也。在三疊、白堊之間，去今約億九千九百六十萬年，至億四千五百五十萬年。

侏羅紀者，中生代之第二紀也，肇於三疊紀末滅絕之事。此代岩石雖易辨，惟其始末之時難定，測之有誤矣。

紀先，曾歷滅絕，百昌稀少，獨恐龍崛起，稱霸坤輿。後，治世億五千萬年，至白堊紀末滅絕。
楊次山

**楊次山**，南宋中期之臣，寧宗恭聖仁烈皇后楊桂枝之兄。儀狀偉，允文允武，初拜宮中武德郎，楊皇后認後自吉州刺史遷福州觀察使，复領岳陽節度使也。后冊立，加太尉。韓誅，加開府儀同三司，進少保，封**永陽郡王**。南郊加少傅，萬壽觀察使。致仕，加太保，除安撫軍，昭慶軍節度使，改封**會稽郡王**也。楊次山雖貴顯，然能避權勢，不預國政，時論稱賢。嘉定十二年薨，年八十一，贈太師、**冀王**也。

分類:宋列傳
分類:一二一九年卒
光

**光**者，目之所見也，常謂之可見光，實為電磁波也。可見光者，電磁波譜段也，波長約四百至七百奈米，長於紫外線，短於紅外線。對於波長之域、各書之義不一，窄如四百二十至六百八十奈米，闊如三百八十至八百奈米也。

而亦有不可見者以光稱之，如紫外光、紅外光、X光也。

光者，既為波，亦為粒子、即光子，故有謂波粒二象性。
趙守廉

**趙守廉**，趙宋宗室，太祖皇帝孫之子。
## 傳
燕王德昭孫，冀王惟吉第五子。終供備庫副使。天聖三年二月卒，贈內藏庫使。慶曆四年加贈保州刺史、磁州防禦使、滏陽侯也。
## 家室
### 父
冀王惟吉
### 母
未知
### 妻
未知
### 兄弟
*長兄趙守節：領鎮江軍節度使，封丹陽僖穆王
*次兄趙守約：封陽侯
*三兄趙守巽：領武成軍節度使，封楚國公
*四兄趙守度：拜廣州觀察使，封廬江侯
*六弟趙守康：一曰趙天赫，拜西頭供奉官，封嘉林伯
### 子
世奉
## 家世
宋太祖生趙德昭，德昭生趙惟吉，惟吉生趙守廉。
## 引據
*《宋史·列傳》
*《宋會要輯稿》
*《宋史·表》
## 注
分類:宋列傳
鹼

**鹼**，一譯**𨐖**，與酸相對之物也，氫氧根並鹼金屬、鹼土金屬所生也。常見者燒鹼、熟石灰、氨也。

## 義
鹼義有三，曰阿倫尼烏斯、布朗斯特-勞里、路易斯也。阿倫尼烏斯鹼者，溶水而得氫氧根也；布朗斯特-勞里鹼者，受質子者也；路易斯鹼者，供電子者也。

## 性
鹼者，味苦，具蝕性，多作清潔也。阿倫尼烏斯鹼者，皆溶水，可通電，乃電解質也。具氫氧根不溶水者，乃鹽基也。並酸可得水得鹽，乃中和也。 

## 例
### 强鹼
*氫氧化鈉
*氫氧化鉀
*氫氧化鈣（熟石灰）

### 弱鹼
*氨
北漢睿宗

**北漢睿宗**，**劉**氏，諱**鈞**，本名**承鈞**，沙陀人，後居并州晉陽，世祖次子。

## 紀
後唐天成元年生。性孝謹，好讀書，善書法。當周廣順元年，其父世祖即位，立北漢，以其為太原尹。

北漢乾祐七年，世祖崩，睿宗為遼冊立，不改元，更名鈞。上表遼帝皆稱「男」，遼主詔時，皆謂之「兒皇帝」。勤政愛民，禮上士大夫，以郭無為為相，緩攻伐，境遂安。惟事遼未謹，所援遂寡。

天會十二年，以憂崩，諡曰孝和皇帝，廟號睿宗。養子繼恩嗣位，是為少主也。

## 家室
### 父
北漢世祖劉旻

### 兄弟
*劉贇
*劉鎬
*劉鍇
*劉錡
*劉錫
*劉銑

### 后妃
皇后郭氏，并州晉陽人

### 子
*養子少主繼恩，為宰相郭無為等弒
*英武帝繼元，廣運六年敗，降於宋太宗
*劉繼欽
*劉繼文
*劉繼業，後改歸本名楊業，為其義子

## 引據
*《新五代史·卷七十·東漢世家第十》
*《宋史·卷四百八十二·列傳第二百四十一》

## 注

分類:北漢世家
天文學

**天文**之**學**，格致之大宗也。專以究察六合、測步天體為務。凡星辰之躔度、行列、狀貌、理致、造端、歸宿，乃至寰宇異觀，若客星之出、欻忽異芒、六合遺暉等，皆其所司。又有宇宙之學，與之表裏，專以窮極大化之源。

蓋形理、質學，多藉實驗以立論；唯天文一科，獨憑仰觀以知微。古人敬授民時，曆象推步，皆本乎此。

自西曆二十稘以降，斯學衍為二支：曰測候，曰推步。測候者，仰觀星斗，收采真形，而以格物之律析之；推步者，則藉電腦演筭，以擬造化之跡。此二者相輔而行，推步釋測候之疑，測候驗推步之實。

近世星學大盛，民間好之者眾，每藉窺管仰望，輒得新賾。其有功於此學亦鉅，凡蒼穹瞬息之變、暫存之象，多賴草野之士發微焉。
## 史
觀天測緯，其來尚矣，源眇邈而歷數千年。埃及、巴比倫、希臘、華夏、天竺、波斯、瑪雅諸邦，皆有考步之學。顧亭林《日知錄》云：「三代以上，人人皆知天文：『七月流火』，農夫之辭也；『三星在戶』，婦人之語也；『月離於畢』，戍卒之作也；『龍尾伏辰』，兒童之謠也」。蓋昔者初民，皆以疇人曆象為先。古人仰觀日月星辰，以辨方而正時，又造曆以授農作，此測天之濫觴也。由是占星之術興，觀列宿以卜吉凶，測災異、斷王氣、窺天命焉。

西曆二稘，希臘曆算家托勒密，倡地心之論，謂地居宇宙之中，萬星皆環而運。後為泰西教會所宗，群盲信之者千有餘載。迨西曆十六稘，波蘭疇人哥白尼，始倡日心之理。越十數載，意大里亞人伽利略證之，並仰觀以千里鏡，始察太陽黑子、太陰表面之貌、遊星盈虧，乃至歲星四衛。其後英吉利人牛頓，發明萬物相吸之理，肇創重學，由是天體力學以生。蓋疇昔唯測幾何躔度，至此乃得推其牽引之故矣。及西曆十九稘中葉，始有攝星、剖光之技，得窺星辰之本性、構造、動態及演變之律，天體形理，自此肇基斯學。

及天下大戰既息，始作電波望遠鏡以窺穹蒼，不復泥於目力所及之光。所謂微波背景輻射、脈衝星、類星體、星際官品，乃時人所稱「天文四察」也。

今者技藝日新，航天之學大興，能觀天於大氣之外，以收宇宙諸般輻射。窺天之鏡，日臻精良，所獲益豐，而新象新星，愈出而不窮矣。

## 究法
天文之理，端賴測候。蓋其所觀，率皆寥廓遐邈，廣踰六合，曠以千載；又有極炎、至密、強磁之域，皆非人力所能摹擬。故治斯學者，必先立說以釋星象，復益之以測候以驗之。察有舛誤，則加釐正，或廢而更以新理。且夫穹壤積氣，常蔽潛波，遂乃仰賴升發浮囊、飛箭、造星、星槎諸器以助考求，庶可盡窮全譜之奧矣。
## 畛域
夫天文之學，所以究詰列宿也。術業日進，所測之境益廣。

其微者，考緯星之屬：蓋有緯星、月孛，及微細天體若小星、孛星、飛星、星際微塵者。今能以器徑測者，獨日之眷屬耳。然宇宙浩渺，類此者多矣。

其大者，及於經星：所測經星何止億萬，而太陽亦不過其中一星爾。

更大者，及於星系：如吾人所仰之星漢，擁星數百億，乃一尋常旋渦星系也。天漢之外，河外星系繁若恆沙，聚則為群、為團、乃至極團。

至大者，極宇宙之尺度：於極團之上，或有總系者，乃人力觀望之極，其徑動輒百億光歲矣。

迢迢列宿，其光抵於地，歷時甚邈。十億光歲外之星光，實乃十億年前之舊貌，適足以顯其本初，映其演變。故考今日之天象，即可溯造化之絡，得演化之理也。

寰宇始末，疇人尤好探賾。西曆一九四八年，花旗國伽莫夫首倡太初震爆之說。謂天地初開於一爆，其後宇內膨脹而漸冷，化生原素，聚為星辰，宇宙遂成，歷百億載乃有今貌。

今視界既闊，所議之題實繁，臚列於左：

## 支派
天文之學，厥分有二：一曰理論，二曰觀測。蓋仰觀星象，推步以成理也。

原其理法，則有測量、推步、物理之屬；

就其觀測，則涵光學、射電、紅外、倫琴、伽傌、太虛、紫外諸科。

茲具列細目於左：

## 占星
占星之術，候星曜之變以卜人事吉凶，非推步格致之正道。迨西元一九七五年，美利堅有格致之士百餘人，連署斥之，以為妄學。

蓋二者雖肇乎同源，然天文乃仰觀法象，以究造化之理；若夫占星，則牽強附會，妄徵人事，了無實證之確據也。
## 未解
夫觀象授時之學，所測雖廣，然造化幽微，尚多未解之謎。欲窮其理，或賴璣衡之新製，或待格致之創見矣。茲列懸幽如次：
* 經星質重之分佈，其源何在？群星肇生，稟賦固應有異，然測其分佈，何以齊一如斯？欲解此惑，須深究列星化生之理。
* 六合之外，可有天外生機？果若有之，亦稟靈智乎？既稟靈智，何以杳無音訊？探求天外生靈，於格致哲理皆有大義——我日局，果獨異於群星乎？
* 天地何由而肇生？造化微調之說，信有之乎？果若如是，乃天擇之必然乎？太初暴脹，何以致六合均一？且重子之數，何以陰陽失衡？
* 玄質、玄能者，本屬何物？此二者實判天宇演化之運數，然其體性至今未詳。而天地之終局，又將何如？
* 太初星系，何由凝聚？超巨淵洞，何由化生？
* 極高能宇宙射線，又發乎何處？
## 攷
東平話

**東平話**者，東平俗民之語也。屬中原官話兗菏片。
## 音系
### 聲調
古之四聲，今尚存三，唯平分陰陽，與國語同。入聲三哌，古之入聲，今多為平。居輕聲前，調亦易也。

## 詞彙
### 人稱代詞
深水埗

**深水埗**，處香港九龍半島西北，屬深水埗區也，「埗」、「埔」、「埠」者本通，昔日深水碼頭也。

今為九龍西北之樑，興商，集電器、玩、食、玉之地，車水馬龍，填海之地始建宅矣。

## 史
東漢，已有人居至此，掘地出土，出李鄭屋漢墓。及至嘉慶，有村深水莆、長沙灣者矣。光緒二十四年，中英訂《界址專條》，租之，界限街以北者，曰深水埗、長沙灣、荔枝角、九龍塘，歸以新九龍矣。未建市，已有民居，北有元洲村、東南田寮村、西有菴由村、西北馬龍坑村也。

昔，政府不以遞化，要道者僅大埔道矣，餘者皆私有者也。迨一九一二年，始建市矣。

## 往來
要道：
* 長沙灣道
* 荔枝角道
* 大埔道
* 西九龍走廊
* 西九龍通道

港鐵：
* 荃灣轍：深水埗驛、長沙灣驛
* 東涌轍：南昌驛 (香港)

義輿：
* 九巴、新巴、城巴、越海廂車、逾界廂車、夜行義駕
* 綠御車
* 綠夜行義駕
* 紅義駕
國立清華大學

**國立清華大學**，略稱清大，俗稱新竹清大，在新竹市東區，高等學府也。

夫清華之名，出於晉人謝混之詩「景昃鳴禽集，水木湛清華」。梅貽琦嘗任清華校長，曰：「所謂大學者，非謂有大樓之謂也，有大師之謂也」。

清華之訓「自強不息，厚德載物」，源於易經乾坤二卦，卦辭乃「天行健，君子以自強不息；地勢坤，君子以厚德載物」也。

昔清華有「國學四大導師」：梁啟超、陳寅恪、王國維、趙元任。

## 史
宣統三年，諸夷返庚子賠款，遂以之立校，肇於北京清華園，時名曰清華學堂。民國元年，民國立，改名清華學校。十四年，設大學部。十七年，易名國立清華大學。二十六年，抗戰爆發，南徙長沙，合國立北京大學、南開大學組國立長沙臨時大學。二十七年，遷昆明，改名國立西南聯合大學。三十四年，國立清華大學北平復員。三十八年，國府遷臺。四十五年，在臺復校，肇於新竹，曰國立清華大學。一〇五年併國立新竹教育大學為南大校區。一一四年併中華大學為清華²科技園區。

## 校區
今有校區三，曰本部，曰南大，曰臺北。別設清華²科技園區也。

## 學院
學院凡九，曰電機資訊學，曰理學，曰工學，曰生命科學，曰人文社會學，曰原子科學，曰科技管理學，曰竹師教育學，曰藝術學。別設清華學院也。

## 據

## 它典
* 國立清華大學
原子軌域

**原子軌域**、**軌態**者，電子之所在，亦電子波動之函數也。波函數者，所以示電子之所出沒。以是察其所現，庶乎常見之處，即為軌域。

原子之構，多以波耳設論之，電子繞核，如遊星繞日，然，電子者，不可視之以粒子也，又軌域非橢圓。實為電子雲，周佈於核。

## 史、名

西元一九〇四年，日本有格致家名長岡半太郎，曰電子環繞原子。九年，丹麥波耳以為電子有固定角動量也。又十三年、量子力學盛，薛丁格方程式釋由函數。

此論轍於軌道之義，美化學家馬利肯遂立軌域新詞代之。軌域者，原子之波函數也，須代參數三，曰主量子數（*n*）、角量子數（*l*）、磁量子數（*m*），以定其能量、角動量、方位也，曰量子數。各軌域之數皆異，且可納電子二。s、p、d、f軌者，表角量子數（*l*=0, 1, 2, 3）、亦示軌狀、排布也。以光譜之徵名之，曰銳系（**s**harp）、主系（**p**rincipal）、漫系（**d**iffuse）、基系（**f**undamental），爾後者則依字母序之（略j）。

## 層次
### 電子層
最簡分佈也，計自裡而表。層數者，主量子數也，每層容電子有限，乃層級平方之兩倍也。

雖三、四、五層者，容及十八、卅二、五十，尋常皆未盈也。鉀者十九，首層（1s）有二，次層（2s2p）有八，然第三層者，弗為九矣。此蓋乎亞層能量之高低矣，故第三層（3s3p）只納八，第四層（4s）則納一矣。）

### 亞層
各層皆可割分，曰電子亞層，又以其狀分以五類（或有類六於新元素者），亞層，軌域之合矣：

### 電子層一覽

**為便悉之，s軌之圖乃割半也。**

1s者，至近核也，可納電子者二。

將軌域混之，可得繁若混成軌域者，可見於烷烴之類。

### 軌域
屬**亞層**之電子組合矣，各軌域者，只容電子一對矣。亞層軌域之量必為奇數，下示之。此以磁量子數m表之。

### 電子
各軌域之電子，至盡有二，兩電子之自旋必反。
電子之轉向者、自旋量子數s也，曰上旋值正二分之一（符\upharpoonleft）、曰下旋值負二分之一（符\downharpoonright）矣。

## 考
陳藝菁、張祖辛，原子軌域（Atomic orbital） ，國科會高瞻計畫資源平台。2010年12月11日閱。

Milton Orchin, Roger S. Macomber, Allan Pinhas, and R. Marshall Wilson

化工辭典，化學工業出版社，2001，9787502525972
羧酸

**羧酸**者，官品，式RCOOH。必有羧基為官能團者。施質子者，乃質子酸也。

常見者乃蟻酸、醋酸，羧基有二者，二酸也，至簡者草酸也。食者多有之。

去質子，得羧酸鹽也，並醇，得酯。

## 得
* 氧化醇、醛者：炙伯醇、醛於酸中、並強氧化劑如高錳酸鉀、重鉻酸鉀、亞氯酸鈉助之：
** {RCH2OH} + [O]\rightarrow RCOOH
** {RCHO} + [O]\rightarrow RCOOH

* 水解酯、腈者
** RCOOR' + H2O + [H+] → RCOOH + R'OH
** {RCN} + {H2O} + [H+]\rightarrow {RCOOH} + NH3

* 格氏試劑：格氏試劑者從鹵代烴得之，並加以二氧化碳氣，輔以酸者，則可得羧酸。
** {R-X} + Mg\rightarrow R-MgX
** {R-MgX} + CO2\rightarrow R-COOMgX
** {R-COOMgX} + [H+]\rightarrow {RCOOH}+MgX

## 效
羧酸者，酸也，並鹼生鹽，並乙酸燒鹼者，成乙酸鈉也。

　　　　{CH3COOH} + NaOH\rightarrow {CH3COO^-Na+} + H2O

羧酸根者，非強親核體也，素不作親核取代。若遇強親電體者，生效也：

　　　　{RCOOH} + CH2N2\rightarrow {RCOOCH3} + N2

羧酸者，以氫化鋁鋰兼乾醚兼酸還原之，先得醛，復得醇。

　　　　{RCOOH} + 4[H]\rightarrow {RCH2OH} +H2O

羧酸者，加醇，加濃硫酸，脫水得酯。

　　　　RCOOH + R'OH → RCOOR' + H2O

羧酸者，加氨，加熱，脫水得酰胺。

　　　　{RCOOH} + NH3\rightarrow [RCOO]^-[NH4]+\rightarrow {RCONH2} + H2O
氧化數

夫配位合質者，去之配體、配位鍵電子對，中心原子所帶荷數，曰**氧化數**也。

氧化數者，以羅馬數字示之，略正示。書號之後，若Fe  III 者，書括弧內，標名後亦可，如鐵（III），之間毋留空格。

氧化數者，素以同氧化態。然若配體不如中心電負者，如銥膦配合物者，數、態則不侔矣。

## 義
夫萬國大會，立義。夫氧化數者，原子之荷也，以下律之：其一、單體元素者，即未有化合者，數零也。其二、單原子離子者，數同荷者也。其三、氫常以正一，獨氫化物猶氫化鋰者，計之負一；氧常以負二，然過氧化物若雙氧水者，計負一。其四、乎無極分子者，各子之數合為零；多原子離子者，各子之數合為其荷也。

## 攷
北槎聞略

縮圖|200x200像素|葉卡捷琳號圖，載乎《聞略》。是船也，屬拉克斯曼氏
《**北槎聞略**》，地誌也，日人桂川甫周著。昔大黑屋光太夫口述露國風土，甫周聽而記之，厥有此帙。寬政六年編成。凡正文十有一卷，附錄一卷，衣類器什圖等二軸，地圖十葉。

## 漂流
左|縮圖|243x243像素|拉克斯曼像
伊勢國有船曰神昌丸，執役凡十有七人。天明二年十二月，航至駿河，波急遭難，乃浮於海。閱八月許，及阿姆奇特卡島，在阿留申群島，時露屬。一人歿，餘十有六人。迨及嚴冬，役人相繼物故。既四稔，島民相助，手造船舸，渡至勘察加。翌年而發，經鄂霍茨克、雅库茨克，以寛政元年至伊尔库茨克。大黒屋光太夫，船長也，欲得許歸國，乃往京城。拉克斯曼氏助之，終抵彼得堡，露都也。謁葉卡捷琳娜二世，女帝也。在京凡九月，後乃歸國。歸途凡四人，船夫三人，而拉克斯曼氏同行，使於日。昔同舟而濟者，茲三人以外，二人入露籍，餘者盡歿矣。四年，及根室，一人去世。光太夫、磯吉二人渡江戶，翌年秋，就吹上御苑，謁將軍，獻露國器物。

## 述作
桂川甫周，幕府医官也，通蘭學。既聞，諮其二人。獨人哈那約翰嘗作《大經地誌》**，記露西亞風土，而其蘭譯本傳乎東島。於是船夫所陳、地誌所敍，甫周兼而攷之。憑桴漂流、嚴冬奪命、適遇露氓、拜謁女主、相依歸國諸事，載乎〈漂流記〉。露西亞風俗、衣服、文字、什器、種人云者，輯〈博物誌〉。其國公役施設、縉紳館舍，則〈見聞録〉。又記露語字詞，貫以語言學理，篇幅甚蕃。至於幼院設箱，棄嬰是護；又如光太夫之在露京，流連花柳，娼婦反貽財貨：逸事云云，亦爲熟記，屢見不尠。
縮圖|295x295像素|《北槎聞略》卷一
按光太夫、磯吉二人，就食舟舸海洋之間，未聞功課學業之屬。故此《聞略》，闕誤雜間，若以極東之方音爲雅言云者。甫周記聞時，每有紕繆，如知其所以誤者，則註釋以正之。顧學海無涯，智識有限，不知其源者，則徑錄指要。自度失誤信不可避，又言之〈凡例〉曰：「異邦之俗，事理難以通曉。漂人所言，亦有失記紕繆。今通塞正駁，聞而並記之，待他日正論。」

## 引據
* 亀井高孝校訂《北槎聞略》，岩波文庫以西元千九百九十年刊行。
* 宮永孝解説並譯〈北槎聞略〉，錄於雄松堂出版《海外渡航記叢書一》，以千九百八十八年刊行。
* 日本古典文學大辭典編集委員會編《日本古典文學大辭典》，岩波書店以千九百八十三年刊行。

分類:地誌
闐池

**闐池**在柯爾克孜斯坦西北，南接天山。池水略鹹，歲寒而不冰。池水所源，蓋高山泉水，抑積雪融水。水但入池而無以出，所謂內流也。

柯國屬蘇聯時，畫池爲試驗場，以觀魚雷之效。方其時也，外邦人亦不得近焉。

## 辨名
炎漢時謂之闐池。唐稱**大清池**，亦稱**熱海**，或**咸海**。岑參詩《熱海行送崔侍御還京》，所言熱海，即是之謂。迨及清朝則**圖斯池**、**特穆爾圖淖爾**。後云**伊塞克湖**。
## 引據

分類:亞洲地理志
艾女星

**艾女星**（序號：二四三），太陽系主帶小行星也。帕利扎於一八八四年首察之。以希臘神話之一仙女名之。類S，以矽為主也。一九九三年八月廿八日，伽利略號過而訪之，察有衛一，名之艾衛，首見小行星有衛矣。

艾衛者，伽利略號攝而察之也，名以達克堤利，傳居伊達山之精靈也。徑千四米，蓋艾女廿分之一矣。
合肥侯

**合肥侯**，漢宗室，名失考。中平五年，冀州刺史王芬與南陽許攸、沛國周旌謀，以剿黑山之名請兵於靈帝，實欲以帝回河間覲親之際生變，先誅黃門、中常侍，復廢靈帝，改立合肥侯為帝也。欲說曹操從，操拒之。後事果敗，王芬畏罪自殺。

## 引據


分類:漢列傳